Ashraf Muslim Letak Jawatan Sebagai Pengamal Perubatan Islam Di Al Hidayah

Kenyataan terbaru dari laman web rasmi Pusat Rawatan Islam Al Hidayah menyebut yang Ashraf Muslim telah pun meletak jawatan daripada menjadi Perawat dan Ketua Operasi (COO) pusat rawatan Islam itu.

Dalam kenyataan ringkas yang sama juga, Ashraf Muslim dikhabarkan telah juga meletak jawatan sebagai Pengarah untuk Yayasan Al Hidayah dan Mahaad Tahfiz Al Hidayah.

“Untuk makluman semua, mulai 2 Jun 2013, Mohd Ashraf Muslim tidak lagi menjadi Perawat dan Ketua Operasi (COO) di Pusat Rawatan Islam Al Hidayah. Beliau juga telah meletakkan jawatan sebagai Pengarah untuk Yayasan Al Hidayah dan Mahaad Tahfiz Al Hidayah”

Tidak dinyatakan pula apakah sebab tindakan Ashraf Muslim meninggalkan terus karier beliau di sana dan dengan situasi selebriti ini masih menyorok dari pihak media, jawapannya mungkin lambat untuk kita tahu.

Adakah kerana tekanan orang sekeliling selepas isu ingin berkahwin dua beliau di’ketahui umum? Hmm.


Fakta Hiburan Yang Perlu Anda Tahu Sebelum Masuk Pejabat Hari Ini (N.353)

VIDEO HARI INI: Tinggal seminggu sahaja lagi sebelum filem generasi baru Superman, Man of Steel ini ke pawagam seluruh dunia dan ini video featurette 13 minit untuk tatapan anda.

Oh kebebasan untuk menonton program kegemaran anda pada bila bila masa dan di mana sahaja, hanya dengan Astro On-The-Go!

Anak gadis mendiang Michael Jackson, Paris Jackson yang di’kejarkan ke hospital kerana di’syaki cuba membunuh diri muncul di khalayak ramai enam minggu lalu dengan tangan bercalar hirisan. – Daily Mail

Berdasarkan keintiman mereka dalam gambar di Instagram, gitaris Klangit Haris dan penyampai radio Hot FM, Chad di’khabarkan sedang hangat bercinta sejak beberapa bulan yang lalu. – Murai

Artis segera Youtube, Bobo khabarnya bakal berduet dengan penyanyi asal lagu Sayang, Shae di Anugerah Blockbuster 2 yang akan berlangsung 15 Jun ini di Johor Bahru. Oh Tuhan. – Malaysian Digest

Ini seni tahap apa pun kami tidak tahu, artis Daniel Edwards telah berjaya membuat sebuah patung (arca?) yang menyerupai rupa bentuk badan Kim Kardashian yang mengandung ketika ini. – Superficial

Kalau anda belum tahu, Taylor Swift telah melancarkan video muzik untuk lagu terbaru beliau Everything Has Changed duet bersama Ed Sheeran. Apa pandangan anda? – Just Jared


Kenyataan Adam Navin Satu Fitnah, Raja Azmi Tunjuk Bukti

Mula berkenalan dengan lelaki yang mendakwa dirinya anak kepada pemilik kedai kain terkemuka Jakel dan ingin jadi pelabur untuk projek filem terbaru Anak Ikan, Raja Azmi tidak menyangka bahawa lelaki tersebut rupanya seorang penipu.

Lelaki yang dikenali sebagai Adam Davin atau nama sebenar Davinder Sigh Gurehnan Sigh rupanya telah menipu ramai orang & kesemua mangsanya dikenali melalui laman Instagram.

Ketika ditemui siang tadi, Raja Azmi menegaskan bahawa apa yang dikatakan oleh lelaki tersebut dan kenyataan yang dikeluarkan menerusi Harian Metro dan Astro Awani semalam adalah satu fitnah yang telah merosakkan nama baiknya sebagai seorang produser terkenal.

“Selama saya hidup tidak pernah saya menfitnah orang dan semalam adalah tamparan yang amat besar apabila dimalukan olehnya dengan kenyataan yang tidak benar dikeluarkan.”

“Saya bagi kenyataan hari ni adalah untuk tunjukkan bukti bahawa apa yang diperkatakan olehnya adalah tipu semata-mata dan hari ini, saya tampilkan kesemua mangsa untuk tunjukkan bukti laporan polis yang kami buat berkaitan isu ini.

Menurut Raja Azmi lagi, bukan dia seorang sahaja yang mengalami nasib yang sama malahan lebih dari 10 orang yang telah datang kepadanya dan menceritakan perihal yang sama.

“Cuba bayangkan dalam tempoh dua bulan sahaja dia (Adam Navin) telah berjaya menipu 10 orang dan antaranya pereka fesyen (Kos Serani) dan beberapa orang biasa yang dia kenali di Instagram dengan mengatakan ada menjual telefon pintar dengan harga yang sangat murah,” ujarnya yang ditemui di Resepi Cafe, Wangsa Melawati, Kuala Lumpur, siang tadi.

Ujar Raja Azmi lagi atau lebih mesra disapa Kak Mi, disebabkan karakternya yang mudah mempercayai orang membuatkan dia menjadi mangsa kepada lelaki tersebut.

“Kalau ikutkan saya memang macam ini, mudah percaya denga orang dan amat sukar untuk ubah namun apa yang berlaku pada saya sekarang saya akan jadikan pengajaran untuk saya agar lebih berhati-hati dengan Conman seperti ini.”

Walaupun mengalami beberapa cabaran untuk melaksanakan projek filem terbarunya yang dianggarkan bernilai lebih kurang 1 juta namun Raja Azmi memberitahu bahawa projek tersebut akan diteruskan juga walaupun tiada tajaan dari mana-mana pihak.

“Kalau ikutkan Adam itu bakal labur di dalam filem terbaru saya dan pada masa yang sama dengan pakej rupa yang dia ada memang membolehkan dia menjadi hero untuk filem tersebut, lepas benda ini jadi memang sukar untuk teruskan namun saya tetap akan jalankan penggambaran dan akan melakukan casting untuk mencari hero yang sesuai”


Video: Nora Danish Idamkan Majlis Perkahwinan Ala Filem Twilight

Kami pasti jika Nora Danish berkahwin sekali lagi, ianya akan senang senang di’angkat sebagai Wedding of the Year — lebih lebih lagi jika tema perkahwinan idaman beliau menjadi kenyataan.

Menjadi penghias muka hadapan majalah EH! edisi Jun 2013, Nora Danish tampil dalam video di’sebalik tabir sesi fotografi dan menjawab beberapa soalan berkaitan impian beliau untuk perkahwinan kelak.

Menceritakan pengalaman beliau menjalani kehidupan dalam perkahwinan pertama yang mematangkan dirinya, Nora Danish sebelum ini menganggap perkahwinan adalah sesuatu yang mudah tetapi beliau silap.

Bagaimanapun Nora Danish tidak menolak kemungkinan untuk berkahwin untuk kali kedua dan mengimpikan majlis perkahwinan kedua beliau nanti berkonsepkan perkahwinan Edward & Bella dalam filem Twilight.

Tonton video di atas untuk temubual penuh bersama Nora Danish dan jika ingin melihat keanggunan aktress ini dalam persalinan pengantin, dapatkan edisi terbaru EH! di pasaran hari ini. Heh.


Twisties Superstarz X — Joey Muncul Juara, Tewaskan Kyle Di Pusingan Akhir

Nampaknya pencarian Twisties Superstarz X kini berakhir selepas Joey dinobatkan sebagai juara keseluruhan menewaskan lima orang peserta lain di peringkat akhir hujung minggu yang lalu.

6 peserta mewakili dua kumpulan diterajui Altimet & Prema Yin berentap di pentas Twisties Superstarz X Showdown yang berlangsung di Aquasonic Club, Sunway Pyramid dan dihadiri oleh para peminat & penyokong.

Twisties Superstarz X Showdown dibahagikan kepada tiga pusingan di mana para peserta perlu bersaing sesama mereka menyampaikan lagu pilihan pada pusingan pertama & battle berterusan untuk pusingan kedua.

Pusingan pertama menyaksikan Rosalina, Diary of Us, Joey, Kyle, Syah dan Young masing masing memberikan persembahan sehabis baik dengan gaya unik mereka tersendiri untuk memikat juri dan juga para peminat.

Pusingan kedua diteruskan dengan semua peserta tampil ke atas pentas membawakan baris lagu The Script, Hall of Fame yang menyaksikan pertarungan vokal paling hangat pada malam itu.

Sementara menantikan keputusan undian untuk menentukan dua orang peserta akhir yang akan ke pusingan ketiga iaitu pusingan penentuan, Prema Yin mengambil alih pentas menghiburkan para hadiran.

Selepas mengambil kira pemarkahan juri, undian para peminat juga penyokong Joey & Kyle telah terpilih ke pusingan ketiga dan sekali lagi mereka memberikan persembahan terbaik buat kali terakhir sebelum juara mutlak dinobatkan. Kemaraan kedua dua peserta ini ke pusingan akhir menerima sorakan kuat dari hadirin.

Tidak lengkap rasanya jika kita hanya paparkan video persembahan dua orang peserta ini bukan? Ini dia video rangkuman Twisties Superstarz X Showdown yang berlangsung hujung minggu lalu — seperti yang kami katakan, memang meriah dengan hadiran dan apatah lagi persembahan mantap para peserta.

Jika anda belum puas melihat video rangkuman oleh Hitz.fm di atas, apa kata anda layari Facebook Twisties di Facebook.com/TwistiesMalaysia untuk melihat lebih banyak gambar para peserta kegemaran anda & melihat detik detik bersejarah buat semua peserta di pentas akhir Twisties Superstarz X Showdown.


Fakta Hiburan Yang Perlu Anda Tahu Sebelum Masuk Pejabat Hari Ini (N.352)

VIDEO HARI INI: Siapa perlukan Picasso jika anda ada sebuah Ferrari 512 BBi? Arkitek, Holger Schubert zahirkan cinta beliau terhadap kereta klasik ini dengan merekabentuk rumah sepadan & satu tema.

Oh kebebasan untuk menonton program kegemaran anda pada bila bila masa dan di mana sahaja, hanya dengan Astro On-The-Go!

Selepas mengumumkan yang mereka sedang menantikan kelahiran anak bersama, Jennifer Love Hewitt & Brian Hallisay mengejutkan para peminat dengan mengatakan yang mereka sudah bertunang. – Just Jared

Supermodel Miranda Kerr berkata jika beliau perlu memilih seorang wanita untuk hidup bersamanya beliau akan memilih Angelina Jolie – TMZ

Pelakon baru, Adam Davin membuat satu laporan polis di Ibu Pejabat Polis Daerah Ampang Jaya semalam mendakwa difitnah oleh produser filem Raja Azmi Raja Sulaiman. Apa cerita? – mStar Online

Selain dari Jennifer Love Hewitt, bintang yang popular menerusi filem klasik Titanic dan pemenang Oscar Kate Winslet di’khabarkan kini mengandung buat kali pertama dengan suami kini Ned Rocknroll. – US Magazine

Dijadual bakal kembali tidak lama lagi, After School kali ini menghantar Nana untuk muncul separuh bogel dalam sekeping gambar sebagai teaser sebelum lagu baru mereka di’lancarkan – Soompi


Amar Asyraf Dan Tunang, Arna Salleh Kahwin Minggu Ini?

Nama beliau mungkin tidak sebesar pelakon popular yang lain tetapi aktor muda ini mendapat perhatian ramai semenjak beliau bawakan watak Zain dalam drama bersiri Setia Hujung Nyawa.

Amar Asyraf hari ini melalui akaun Facebook beliau seakan ingin beritahu para peminat yang beliau bakal menamatkan zaman bujang pada minggu ini — hujung minggu ini kami jangkakan tarikhnya.

“She who never let me slip away with the current, are my backbone for this 2 years and will be for all my life! I always knew that she is the one”

“And this week I’ll be her husband! I will take the responsiblity for all her action starting this weekend,” tulis beliau yang kami percaya ditujukan kepada tunangnya, Arna Salleh.

Nampaknya kita ada pasangan selebriti ketiga yang berkahwin hujung minggu ini selepas Beego & Linda Hashim dan Zahid AF. Sejuta tahniah di’dahulukan dari pihak kami buat Amar Asyraf dan bakal isteri.

UPDATE-1: Laporan Berita Harian mengesahkan yang Amar Asyraf & Arna Salleh bakal bernikah pagi ini (Jumaat, 7 Jun 2013) di Bidor, Perak sekitar jam 10.00 pagi. Semoga semuanya berjalan lancar.


Nur Fazura Bakal Guna Jenama Yang Sama, House Of Doll Versi Restoran

Pelakon yang mulai popular menerusi siri TV Gol & Gincu, Nur Fazura bersyukur dengan penerimaan peminat terhadap label fesyen yang diterajui House Of Doll dan kini dalam perancangan membuka sebuah restoran yang mana bakal menggunakan jenama yang sama.

Menurut pelakon yang baru sahaja tamat penggambaran di Konya & Capadoccia, Turki Fazura sempat berkongsi satu menu mereka yang amat digemarinya dan mahu diletakkan di dalam menu di restoran yang bakal dibuka nanti.

“Ada satu turkish dish ini yang amat saya gemari, dia diperbuat dari roti dan rasanya pun sangat sedap. Sampai sekarang saya masih terbayangkan keenakkan makanan tersebut dan inshaallah, say akan masukkan di dalam menu nanti,” ujarnya yang ditemui di majlis pelancaran Lux Scentsational Lounge, semalam.

Amat meminati makanan itu merupakan antara sebab perniagaan makanan menjadi pilihannya namun begitu Fazura bagaimanapun tidak mahu bercerita lanjut mengenai restoran yang dijangka bakal dibuka di Sabah dan Sarawak nanti kerana semuanya masih dalam perancangan.

“Saya bercadang buka restoran di sana kerana memikirkan ramai juga peminat saya yang berasal dari sana dan tidak dapat turun ke Kuala Lumpur untuk berjumpa dengan saya. Saya terharu dengan effort  mereka. Restoran ini kiranya sebagai tanda terima kasih kepada mereka.”

Ditanya tentang keseimbangan raut wajahnya yang kekal cantik ditambah bentuk badan yang menawan Fazura dengan nada bergurau menekankan senaman amat penting untuk kekal bertenaga seperti sekarang.

“Walaupun Faz suka makan, tapi workout 3 kali seminggu tak lupa. Itu yang Faz amalkan, serta Faz juga akan pastikan memakai syampu rambut dan juga perapi dari bahan organik sahaja”


Jalani Pembedahan Selepas Jatuh Motor, Farid Kamil Rehat Seminggu

Anda akan tahu ianya minggu perlahan untuk dunia hiburan tempatan apabila kisah selebriti jatuh motor mampu menjadi perhatian nasional. Heh. Ini kisah Farid Kamil yang pernah terkenal dengan imej rempit.

Pengarah & pelakon Farid Kamil dilaporkan telah terjatuh ketika sedang menunggang motosikal mini Kawasaki KSR 10 di sebuah litar di Subang Jaya baru baru ini & mengalami kecederaan di bahu kiri beliau.

Farid Kamil telah menjalani satu pembedahan kecil pada Sabtu lalu dan menafikan yang bahunya patah selain keadaannya kini stabil dan di’benarkan pulang ke rumah untuk berehat.

“Alhamdulillah kecederaan yang dialami tidak teruk & selepas pembedahan kecil semalam (Isnin) dia dibenarkan pulang ke rumah untuk berehat”

“Kecederaan bahu kiri itu disebabkan kesan luka lama ketika melakukan aksi lagak ngeri dalam filem Anak Jantan tahun lalu,” jelas Farid Kamil.


Video: Zahid AF & Bakal Isteri Kongsi Kisah Cinta Twitter Mereka

Hujung minggu ini, selain dari pasangan Beego & Linda Hashim yang bakal melangsungkan perkahwinan kita juga ada pasangan Zahid AF & Sarah Julifa yang akan bernikah di Teluk Intan, Perak.

Mungkin gambar pra perkahwinan terlalu mainstream, Zahid AF dan bakal isteri tampil dengan video save the date yang juga merupakan satu trend pasangan ingin berkahwin pada zaman sekarang.

Video yang di’terbitkan oleh Feel Motion Picture ini menceritakan tentang perkenalan mereka yang bermula di Twitter sebelum serius bercinta pada tahun lalu — tetapi ini versi kompak.

Zahid AF & Sarah Julifa Yusof bakal diijabkabulkan pada 7 Jun ini di Teluk Intan, Perak sebelum mengadakan majlis resepsi pada keesokan harinya.

Majlis sambut menantu di sebelah pihak Zahid AF pula akan berlangsung pada 15 Jun yang juga akan di’adakan di Teluk Intan.


Fakta Hiburan Yang Perlu Anda Tahu Sebelum Masuk Pejabat Hari Ini (N.351)

VIDEO HARI INI: Ketawa sebenarnya satu penyakit, ini sebuah video yang di’terbitkan syarikat kosmetik Rituals dan kami mencabar anda untuk tahan ketawa sehingga habis — lelaki ini memang hebat ketawa secara spontan.

Datuk Aziz Sattar menyifatkan pemergian pelakon S. Shamsuddin sebagai kehilangan seorang seniman komedi terulung buat negara selain rakan karib yang tiada gantinya, al-Fatihah. – Sinar Harian

Selepas mengecap populariti melalui siri franchise filem Harry Potter, Daniel Radcliffe berkata beliau tidak kisah untuk terlibat dengan siri filem yang lain contohnya Star Wars. – US Magazine

Maestro muzik penuh epik Hans Zimmer bakal bekerjasama sekali lagi dengan pengarah terkenal Christopher Nolan untuk terbitkan runut bunyi untuk filem seterusnya pengarah itu, Interstellar. – EW

Aktress Bollywood berusia 25 tahun, Jiah Khan telah di’temui mati di kediaman beliau di Juhu dan di’percayai pelakon muda ini membunuh diri dan berita ini gemparkan industri hiburan India – Huffington Post

Kumpulan terbaru SM Entertainment, EXO berjaya mendominasi tangga teratas carta iTunes dengan album penuh pertama di banyak negara hanya selepas enam jam di’lepaskan kepada umum. – Soompi


Filem Minggu Ini: KIL

Apa yang anda lakukan untuk menolak sebuah cinta yang datang tanpa disangka? Apa yang anda akan lakukan apabila seseorang hadir dalam kehidupan normal anda, dan kehadirannya itu membuat hidup anda bagaikan kembali berbunga, kenal pelbagai warna tapi dalam masa yang sama, anda sendiri telah tersilap langkah.

Itulah KIL arahan Nik Amir Mustapha. Ia bukan salinan daripada filem Adjusment Bureau (2011). Ia adalah sebuah filem yang mesej sejagatnya adalah jangan bunuh diri dan jangan selfish. Jangan terlalu mementingkan diri sendiri kerana pada penghujungnya nanti, kita sebenarnya bakal menyusahkan ramai orang.

Filem ini mengisahkan tentang kehidupan Akil (Redza Minhat) yang hidupnya anti sosial. Minda penonton akan dilekatkan dengan gambaran bahawa Akil adalah seorang yang suka menghabiskan masa di rooftop.

Membuat pelbagai rancangan untuk mengakhiri riwayatnya dengan terjun daripada bangunan tapi jangan risau, rancangan tersebut tidak pernah berhasil. Secara realitinya, kalau watak sekacak Akil benar-benar wujud, watak sebenarnya mungkin kasanova (okay, bergurau).

Tertekan di atas desakan hidupnya, Kil mengambil jalan pintas untuk bunuh diri. Kil bukannya tidak rajin bekerja, cuma ada desakan lain yang menariknya untuk sama-sama hilang dari dunia. Dan berdiri di atas desakan itu, secara kebetulan, dia terserempak dengan flyer yang dilekatkan di dinding lorong kotor – dan segalanya bermula.

Keputusan terburu-buru untuk mati mengakibatkan dia bersetuju dengan syarat mudah yang ditetapkan oleh badan NGO – Life Action Beurau (LAB). Namun kehadiran Zara (Cristina Suzanne) mengubah segalanya. Bermula dengan Zara, Kil kembali bersemangat untuk terus hidup namun dia terikat dengan perjanjian LAB atau dengan maksud lain, dia sedang berlumba dengan kematian.

Kehadiran Zara dalam hidup Kil adalah sebagai salah satu penghubung untuk penonton mengetahui serba sedikit tentang latar belakang Akil. Ya, mereka memang manis berdua. Detik-detik awkward dan sindiran sinis mengenai industri perfileman tanah air berselang-seli ketika mereka keluar janji temu. Zara nampak manis namun dalam masa yang sama, dia turut menyimpan rahsia.

Apalah nilai sebuah filem jika ia tidak menyentuh langsung isu kemanusiaan, atau hadir sebagai hiburan kosong semata? Kil tampil berbeza, syukur juga tiada unsur rempit dan gangster dalam filem ini.

Apa yang penulis dapat rungkaikan, babak di mana Kil cuba membunuh diri dengan menggunakan asap kereta, tidak ubah seperti manusia yang sentiasa mahu mencari jalan keluar daripada masalah. Asap putih itu sendiri tidak mahu menjemput Kil untuk melihat ambang kematian kerana setiap manusia itu bukan dilahirkan untuk lari daripada masalah.

Selain itu, filem ini juga bercerita mengenai harapan. Babak di mana Zara merenung ke luar tingkap, bersama dua lapisan bayangan dirinya memberi gambaran jelas, dia terperangkap di antara dua haluan. Renungan ke luar jendela menggambarkan bahawa dia mahu bebas dan harapan untuk itu sentiasa ada.

Dan akhir sekali, apabila anda selesai menonton filem ini, ambil masa sebentar dan berfikir – di dalam setiap kesilapan kita lakukan, kebanyakannya berpunca daripada diri sendiri dan sebenarnya peluang itu sentiasa terbuka luas, seluas renungan Kil menghadap kota raya di atas rooftop.

Apa-apa pun, secara peribadi penulis sukakan ending yang berbeza. Biar sakit tapi dalam kesakitan itu kita belajar menerima realiti.

Berdasarkan satu pengalaman baru menonton filem hasil karya anak tempatan yang mempunyai visi tersendiri dalam industri, kami beri 4 dari 5 biji ROTIKAYA. Kami tunggu filem anda seterusnya.


Maya Karin Akui Sedang Kenal Hati Budi Seseorang

Maya Karin adalah antara selebriti yang kisah cintanya sentiasa menjadi perhatian peminat dan media — lebih lebih lagi selepas kembali solo & berpisah dengan Steven David Shorthose pada tahun 2010.

Dalam satu sidang media yang berlangsung semalam, Maya Karin tidak berselindung mengatakan yang dirinya kini sedang dalam proses mengenal hati budi seorang jejaka dari luar negara, beribu batu jauhnya.

“Saya sekarang sedang mengenali seseorang. Sedang berkawan. Sudah lama juga kenal. Tapi dia duduk jauh. Jauh beribu-ribu batu”

“Sebenarnya saya masih lagi sedang fikir tentang sama ada nak jadikan hubungan ini serius atau tidak. Saya go with the flow. Kalau jadi, jadi lah. Kalau tak jadi, tak apa,” jelas Maya Karin ringkas.

Namun Maya Karin tidak mahu mendedahkan lebih lanjut tentang lelaki tersebut kerana masih belum bersedia untuk berbuat demikian selain lelaki tersebut juga terlibat dalam dunia seni serta bijak orangnya.


Running Man Turun Malaysia Untuk Sesi Bertemu Peminat September Ini

Kami pernah menulis tentang Running Man sebelum yang mana mereka telah sah tidak akan hadir menjalankan penggambaran di Malaysia seperti yang digembar gemburkan ramai peminat rancangan ini di laman sosial.

Walaupun berita itu mengecewakan, apa yang kami belajar adalah memang ramai peminat rancangan variasi berasal dari Korea Selatan ini & untuk anda ini merupakan satu berita gembira untuk di’baca.

Beberapa akaun sosial untuk peminat rancangan menulis yang barisan cast Running Man akan turun ke Malaysia pada September ini untuk sesi bertemu peminat — pada tanggal 21 September khabarnya.

Tiada sebarang lanjut atau kenyataan rasmi sebenarnya dari mana mana penganjur tempatan yang kami kenal tetapi memang tinggi harapan para peminat Running Man yang ianya akan menjadi kenyataan.

Sementara itu, salah seorang bintang Running Man Kim Jong Kook di’jadualkan hadir ke Malaysia pada 14 Jun 2013 ini untuk bertemu para peminat beliau di HGH Convention Centre, Sentul KL. Sudah beli tiket?


Fakta Hiburan Yang Perlu Anda Tahu Sebelum Masuk Pejabat Hari Ini (N.350)

VIDEO HARI INI: Seperti yang anda mungkin sudah tahu, Taylor Swift kini kembali mendominasi carta lagu dengan single 22 & ini versi cover oleh Alex Goot dan kawan kawan.

Oh kebebasan untuk menonton program kegemaran anda pada bila bila masa dan di mana sahaja, hanya dengan Astro On-The-Go!

Bintang pop Filipina & juga salah seorang pelakon dalam siri TV popular di Amerika Syarikat, GLEE Charice Pempengco mendedahkan semalam yang dirinya memang seorang lesbian. – DAWN

Laporan media menyebut yang pelakon Hollywood berusia 33 tahun, Channing Tatum & isterinya Jenna Dewan baru sahaja menyambut anak pertama mereka, nama & jantina masih belum diketahui. – Just Jared

Dek kerana fesyen bertudung adik beliau sering menjadi perhatian peminat di Instagram, Erin Malik terjun ke dunia perniagaan fesyen dengan jenama sendiri yang berkonsepkan muslimah. – Sinar Harian

Dalam episod terbaru Running Man, aktress So Yi Hyun yang menjadi tetamu jemputan mengatakan dengan jelas yang beliau tidak berminat pun untuk menjalinkan ‘cinta skrin’ dengan Kim Jong Kook. – Soompi

Menjadi penghias muka hadapan majalah Complex terbaru, Nina Dobrev mendedahkan yang peluang bekerjasama dengan Emma Watson dalam filem Perks of Being a Wallflower bagaikan satu mimpi. – E!


Izzue Islam Tidak Sabar Untuk Bergelar Bapa

Perkahwinan Izzue Islam hujung minggu lalu memang mendapat perhatian meluas peminat dunia hiburan. Dari pengumuman yang tidak di’sangka sehingga kisah cinta lima tahun yang di’sorok cemerlang.

Izzue Islam selamat bergelar suami kepada pengurusnya sendiri iaitu Awin Nurin apabila kedua-dua mereka diijabkabulkan dengan sekali lafaz sekitar 9.45 pagi pada Ahad lalu di Dewan Shah Alam.

Bercakap kepada mStar Online, anggota kumpulan Forteen ini mahu segera menimang cahayamata sebagai penyeri rumahtangga dan sudah bersedia untuk bergelar bapa pada usia 23 tahun.

“Jika rezeki diberi awal memang saya mahu segera mempunyai anak dan sudah bersedia untuk bergelar seorang bapa tambahan pula anak itu nanti akan memberi berkat dan menyerikan rumah tangga kami”

Izzue Islam menambah walaupun usianya masih muda, beliau yakin akan mampu menjadi bapa yang baik & kehadiran anak dalam hubungan yang di’bina mampu mematangkan beliau sebagai seorang lelaki.


Video: Penjelasan Shahz Jaszle Berkaitan Isu Ditangkap Khalwat Di Melodi

Pasti ada antara anda yang terlepas menonton program hangat mingguan di TV3, Melodi semalam dan buat pertama kalinya Shahz Jaszle muncul di kaca televisyen memberikan penjelasan tentang isu khalwat.

Krew Melodi yang datang ke lokasi penggambaran Shahz Jaszle telah mendapatkan penjelasan terus dari empunya badan & yang lebih menarik tunang beliau, Redzwani Puteri turut berada di lokasi ketika itu.

Shahz Jaszle dalam penjelasan beliau sekali lagi mengatakan yang beliau bukan berdua ketika tangkapan berlaku tetapi berlima tetapi hairan kerana beliau & gadis tersebut sahaja yang didakwa berkhalwat.

Wartawan Melodi, Michelle ada bertanyakan siapakah yang membuat panggilan kepada pihak berkuasa sehingga Shahz Jaszle boleh tertangkap khalwat pada malam tersebut.

“Berita yang kita orang dapat, orang dalam rumah itu juga. Itu yang kelakar sekarang ni — kita tengan mencari bukti, kita taknak tuduh melulu ‘kan?” jawab Shahz Jaszle berkaitan perkara itu.

Sepanjang video, seperti yang ramai sudah tahu, Redzwani Puteri memang kekal tenang menjawab soalan & memberikan penjelasan dari pihak beliau berkenaan isu tangkapan khalwat tunangnya ini.

Anda boleh saksikan program penuh Melodi pada Ahad lalu melalui Tonton.


Siapa Teman Hati Izara Aishah?

Oh semakin hari semakin bahagia boleh kita lihat Izara Aishah dengan kehidupan beliau. Sudah pasti ada rahsia yang beliau sembunyikan dari kita semua tentang punca kebahagian beliau ‘kan?

Tidak perlu lihat jauh ke dalam hidup aktress kesayangan ramai ini, cukup lihat wajah Izara Aishah yang sering menghiasi kaca televisyen saban hari pun kita tahu yang beliau memang sedang bahagia dengan hidupnya.

Khabarnya, ketika ada teman hati yang sentiasa menemani hidup Izara Aishah ke mana mana sahaja — bukan sekadar itu, teman hati ini juga banyak membantu beliau untuk kekal dalam mood yang baik setiap hari.

Persoalannya cuma satu ketika ini, bilakah Izara Aishah hendak dedahkan identiti teman hati beliau kepada para peminat & semua?

Peminat turut menumpang gembira atas kebahagian Izara Aishah dan pastinya mereka juga tidak sabar sabar menunggu bilakah aktress ini akan mendedahkan identiti teman hatinya itu. Bilakah lagi?


Ameer Forteen Dedah Kekasih

Kalau semalam salah seorang ahli kumpulan Forteen, Izzue Islam sah bergelar suami kini giliran Ameer pula dedahkan kekasihnya yang dikenali sejak tiga tahun lalu.

Hadir dengan warna baju yang sama menguatkan lagi dakwaan kami bahawa gadis comel yang disebelahnya itu memang kekasihnya.

“Pada mulanya saya tak terfikir pun nak hebohkan kepada pihak media tapi dah terlanjur datang sama dan ramai dah tengok saya tiada masalah untuk berkongsi.”

Menurut Amier, gadis bertuah yang dikenali sebagai Azwin Ayub,24, merupakan anak jati Kuala Lumpur dan baru sahaja menamatkan pengajian dalam bidang American Studies di Segi College, Damansara.

Jejaka tinggi lampai ini yang mula berjinak-jinak di dalam bidang lakonan dengan telemovie pertamanya “Permata Hatiku” bergandingan bersama Elfira Loy walaubagaimanapun masih belum bersedia untuk menamatkan zaman bujang di waktu yang terdekat ini kerana mahu mengukuhkan kerjaya seninya terdahulu.


Hati Noniswara Tertutup Buat Suami, Nekad Untuk Teruskan Permohonan Cerai

Selepas gagal mendapat kerjasama suaminya untuk bercerai secara baik, Noniswara pada 9 Mei lalu telah memfailkan permohonan bercerai secara taklik di Mahkamah Rendah Syariah Kuala Lumpur.

Tindakan permohonan cerai kali kedua itu menunjukkan Noniswara memang nekad untuk bercerai dengan suaminya, Datuk Rosman Ridzwan dan pelakon ini sendiri mengakui yang hatinya sudah tertutup.

“Hati saya sudah tertutup rapat dan saya sudah bersedia untuk memulakan kehidupan baru tanpa dia. Tambahan pula hampir setahun ini pun kami sudah tidak tinggal bersama dan menjalani kehidupan masing-masing”

Bercakap kepada mStar Online, Noniswara enggan mengambil tahu tentang apa apa gossip hubungan suami beliau dengan wanita lain kerana menganggap semua itu sudah bukan urusan dirinya.

“Dia bebas untuk berkawan dengan sesiapa pun dan biarlah dia dengan kehidupannya,” tambah Noniswara yang mengakui tidak serik untuk terus berumahtangga tetapi enggan berbicara tentang pengganti ketika ini.


Dafi AF Kena Tangkap Khalwat Bersama Pembantu Peribadi?

Selepas isu khalwat Shahz Jaszle, kali ini giliran Dafi AF pula berhadapan dengan tuduhan khalwat? Macam tidak percaya tetapi Dafi AF mempunyai penjelasan sendiri terhadap insiden di Johor itu.

Utusan Malaysia semalam mendakwa yang Dafi AF yang berada di Batu Pahat, Johor untuk satu penggambaran telah di’tangkap khalwat bersama pembantu peribadinya & mereka tidur dalam satu bilik hotel yang sama.

Dafi AF menceritakan, kira-kira jam 1.00 pagi bilik beliau telah diserbu oleh empat orang lelaki yang mengaku mereka anggota pencegah maksiat.

Mereka minta izin untuk menggeledah biliknya kerana mendapat aduan yang beliau bersekedudukkan dengan wanita dan Dafi AF memberikan kerjasama untuk mereka memeriksa kerana percaya dirinya tidak bersalah.

Kumpulan empat orang lelaki berkenaan beredar dari bilik hotel Dafi AF selepas mereka tidak memjumpai apa apa bukti yang beliau berkhalwat.

Menyifatkan tuduhan itu sebagai mengarut, bagaimanapun Dafi mengakui yang pembantu peribadinya memang seorang wanita. Tetapi mereka hanya berkongsi tingkat hotel yang sama, bukannya berkongsi bilik.

Apapun keadian tersebut memberi satu pengajaran besar buat Dafi. Dia juga berharap agar masyarakat tidak memberi persepsi negatif terhadap semua artis kerana hakikatnya tidak semuanya begitu.


Fakta Hiburan Yang Perlu Anda Tahu Sebelum Masuk Pejabat Hari Ini (N.349)

VIDEO HARI INI: Vidoe ini sebenarnya sudah tiga bulan berada di Youtube namun hari ini kami baru jumpa dan tertarik dengan rendisi gadis ini untuk lagu popular sekitar 90’an. Telekung yang mahal sebenarnya, heh.

Oh kebebasan untuk menonton program kegemaran anda pada bila bila masa dan di mana sahaja, hanya dengan Astro On-The-Go!

Dalam temubual terbaru bersama program Oprah’s Next Chapter, Adam Levine berkata yang niat untuk berkahwin memang ada lebih lebih lagi bila melihat sahabat yang sudah berkeluarga. – US Weekly

Ibu penyanyi dan pemenang anugerah Grammy Bruno Mars, Bernadette Hernandez yang berusia 55 tahun telah meninggal dunia di Hawaii pada Sabtu lalu kerana sakit aneurisme otak. – People

Bekas Presiden Facebook & pencipta Napster, Sean Parker telah mengikat tali perkahwinan dengan Alexandra Lenas dalam satu majlis menelan kos US$10 juta bertemakan siri TV Game of Thrones. – News AU

BBC telah mengumumkan yang Matt Smith yang membawa watak utama dalam siri televisyen popular Doctor Who akan meninggalkan set selepas empat tahun. – Entertainment Weekly

Selepas bekerjasama tahun lalu untuk parodi Gangnam Style, nampaknya persahabatan antara Psy dan supermodel Heidi Klum tidak berkahir di’situ & gambar terbaru mereka membuktikannya. – Soompi


Izzue Islam Kini Sah Bergelar Suami Awin Nurin Dengan Sekali Lafaz

Bertempat di Dewan Shah Alam ahli kumpulan Forteen berusia 23 tahun, Izzue Islam selamat bergelar suami kepada pengurus peribadinya, Awin Nurin dengan sekali lafaz sekitar 9.45 pagi tadi.

Pasangan ini diijabkabulkan oleh bapa Awin Nurin sendiri, Waharudin Jonit, 58 dengan mas kahwin berjumlah 11 dinar dan wang hantaran berjumlah RM11,111.11 untuk pihak perempuan.

Perkahwinan Izzue Islam & Awin Nurin mendapat perhatian ramai peminat kerana mereka berjaya merahsikan percintaan selama lima tahun mereka dari pengetahuan semua & bertunang pada Jun 2012 lalu.

Dari perkenalan Izzue Islam bekerja di kedai makan pada tahun 2008, cinta mereka terus berputik dengan kejujuran dari kedua-dua belah pihak sehinggalah Awin Nurin bertindak menjadi pengurus Izzue Islam selepas pelakon dan juga salah seorang anggota kumpulan Forteen menceburi bidang lakonan pada tahun 2009.

“Sejak mengenali dia, hubungan kami semakin rapat tetapi tidak pernah terfikir pun untuk menamatkan zaman bujang. Namun, apabila jodoh sudah ditentukan bersama, saya memilih Awin sebagai isteri,” kata Izzue Islam.

Majlis resepsi pasangan ini akan di’adakan pada tengahari ini bertempat di Dewan Shah Alam juga & mengambil konsep indoor garden sebagai tema.


Gambar: Di Sekitar Majlis Pertunangan Fouziah Gous & Md Zhafran

Selepas bertahun di’lamun gossip yang tidak sudah, akhirnya Fouziah Gous kini bertemu dengan cinta hatinya & kini sudah pun selamat bergelar tunangan orang pada satu majlis ringkas malam ini.

Fouziah Gous dan Md Zhafran Md Yusof selamat bergelar pasangan bertunang dalam satu majlis yang di’adakan di Bora Asmara, Kuala Lumpur yang di’hadiri oleh seisi keluarga, rakan & media.

“Kami berkenalan pada Mac & baru 3 bulan kami bercinta namun Zhafran banyak memberi keyakinan kepada saya dalam segala hal”

“Memang pada awalnya kami hanya berbincang tentang bisnes sahaja namun rasa cinta itu datang secara tidak langsung,” jelas Fouziah Gous apabila di’tanya tentang peribadi tunangnya, Md Zhafran.

Pada majlis tersebut, Fouziah tampil anggun dalam persalinan pereka fesyen terkenal Zery Zamry. Pasangan ini merancang untuk langsungkan perkahwinan mereka pada September akan datang.


Dengan Sekali Lafaz, Shajiry & Pasangan Sah Bergelar Suami Isteri

Pasangan yang juga merupakan rakan kongsi perniagaan, Shajiry Damery, 39 bersama calon pilihan, Yusnita Yusof, 38 selamat dinikahkah dengan sekali lafaz di Masjid Umar Al-Khattab, Bukit Damansara siang tadi.

Pasangan yang berkenalan selama 8 tahun dan mulai serius sejak setahun lalu ini dinikahkan sendiri oleh bapa saudara pihak perempuan iaitu Sahak Bin Mohamad sambil disaksikan oleh Imam Masjid Umar Al-Khattab dan pendaftar nikah Masjid Wilayah, Mohammad Syukri bin Yaaccob.

Majlis pernikahan di antara penyanyi yang pernah popular dengan lagu Hadirlah Kasih dan juga Orang Kita berlangsung di dalam suasana yang sederhana dengan dihadiri keluarga terdekat bagi kedua-dua belah pihak serta sahabat handai dan juga rakan media.

Yusnita menerima mas kahwin sebanyak RM1,000 berserta 10 dulang hantaran berbalas 11 dari dirinya dan wang hantaran sebanyak RM 15,000 yang terdiri daripada senaskah al-Quran, jam tangan berjenama Armani Exchange, beg bimbit Gucci dan juga kamera Samsung Galaxy.

Ditanya tentang faktor utama Shajiry memilih Yusnita sebagai teman hidupnya adalah kerana sifat lemah lembut dan keibuaan yang ada pada diri isterinya membuatkan Shajiry bertambah yakin calon yang menjadi pilihannya adalah yang terbaik.

Sama pada sama cantik, mempelai dua sejoli ini bakal mengadakan resepsi di Ipoh, Perak pada 8 Jun nanti.


Leuniey Natasha Akui Sudah Berhijab & Bakal Tunai Umrah Dengan Suami

Dan suaminya adalah Apex atau Khairul Fahmi Che Mat, masih ingat ‘kan? Leuniey Natasha mungkin satu satunya insan yang kami keliru kenapa mendapat liputan media dari dunia hiburan. Heh.

Sejak minggu lalu, Leuniey Natasha melalui akaun Instagram beliau ada mengirimkan beberapa keping gambar yang menunjukkan beliau memakai tudung litup dan membuatkan follower beliau tertanya tanya.

Bercakap kepada Murai, Leuniey Natasha mengakui yang dirinya kini sudah berhijab penuh kerana merasakan sudah sampai masa untuk beliau berubah selain kerana mahu mengerjakan umrah tidak lama lagi.

“Sebenarnya saya baru sahaja berhijab penuh sejak 2 minggu lalu dan kini sedang dalam proses untuk biasakan diri bertudung apabila keluar”

“Bukan apa, terus-terang saya sudah lama simpan niat untuk bertudung ini Cuma tunggu masa saya benar-benar bersedia untuk tampil kekal dengan berhijab. Tak mahu lah jadi bila rimas dan panas saya suka-suka bukak”

“Lagipun saya dan Apex bakal mengerjakan umrah pada ramadan ini, jadi saya mahulah belajar untuk bertudung sepenuhnya sebelum ke tanah suci nanti,” jelas Leuniey Natasha.

Leuniey Natasha turut memberitahu yang beliau teruja untuk mengerjakan umrah ini kerana ianya juga merupakan bulan madu pertama bersama suami semenjak mereka berkahwin.


Sharifah Sakinah Akui Sedang Bercinta Dengan Anak Teruna Erma Fatima

Boleh rasanya kita lupakan isu video aktress ini yang menjadi bualan satu Malaysia beberapa minggu kebelakangan ini. Hakikatnya Sharifah Sakinah memang sifatnya gila gila sebegitu. Biarkan. Heh.

Masih tentang Sharifah Sakinah tetapi kali ini kita berbicara tentang cinta hatinya dan senyap senyap sahaja rupanya aktress ini kini sedang bercinta dengan anak teruna penerbit & pengarah popular Erma Fatima.

“Saya akui kami sedang bercinta dan hubungan kami sudah bermula sejak tahun lepas lagi. Buat masa sekarang, biarlah kami just go with the flow,” ujar Sharifah Sakinah kepada Media Hiburan.

Aktress ini juga di’ajukan soalan sejauh mana beliau akan serius dalam perhubungan kali ini kerana beliau memang terkenal dengan sikapnya yang suka main main dalam apa hal sekali pun.

“Saya bila berkawan memang tidak suka main-main. Saya akan berikan sepenuh komitmen. Cuma, kali ini kisah cinta saya mendapat perhatian disebabkan saya berkawan dengan anak Erma Fatima”


Linda Hashim Lakukan Solat Taubat Dan Hajat Sebelum Jadi Isteri Beego

Tinggal seminggu sahaja lagi sebelum pasangan Linda Hashim & Beego disatukan sebagai suami isteri dan nampaknya debaran semakin terasa kepada kedua dua selebriti ini.

Bercakap kepada mStar Online hari ini, Linda Hashim banyak melakukan solat sunat hajat dan taubat menjelang majlis perkahwinan mereka yang di’jadual pada 7 Jun hadapan sebagai persiapan diri.

“Sebagai manusia biasa kita banyak melakukan kesilapan dan kalau boleh perkara baik ini Allah akan memudahkannya,” jelas Linda Hashim yang bertunang dengan Beego pada 3 November 2012 lalu.

Majlis akad nikah pasangan pelakon ini akan diadakan di Masjid Usamah Bin Zaid, Seksyen 2, Wangsa Maju pada 7 Jun ini selepas solat Isyak.

Majlis resepsi kedua-dua mempelai pula akan diadakan sehari selepas itu di Dataran Karyawan, Perbadanan Kemajuan Filem Nasional (Finas), Hulu Klang dekat sini bermula pukul 8 malam.


Fakta Hiburan Yang Perlu Anda Tahu Sebelum Masuk Pejabat Hari Ini (N.348)

VIDEO HARI INI: Kalau anda peminat pembikin filem pendek di Youtube yang seorang ini, pasti anda sudah menonton video terbaru beliau. Kepada yang belum, ini Sebelah Sayap karya Mat Luthfi. Selamat beramal!

Persembahan hambar pada malam previu konsert solo Jamal Abdillah, P.Ramlee Dalam Kenangan adalah disebabkan tidak mendapat kerjasama Istana Budaya bagi melakukan latihan, katanya. – mStar Online

Nampaknya usaha adik beradik sebelah pihak lelaki berhasil selepas Liam Hemsworth di’khabarkan telah memutuskan pertunangan dengan Miley Cyrus yang terikat sejak Jun 2012 yang lalu. – US Weekly

Kereta Ferrari putih milik Justin Bieber yang sama melanggar panggar awam baru baru ini telah di’tahan pula kali ini kerana dipandu melebihi had kelajuan tetapi kali ini di’pandu oleh rakannya, Lil Twist. – TMZ

Macam tidak percaya tetapi itulah kenyataannya apabila pelakon popular Hollywood, Patrick Stewart mendedahkan yang beliau baru sahaja nikmati pizza pertama beliau pada umur 72 tahun. – People

SM Entertainment telah mendedahkan identiti artis solo terbaru mereka dan ianya tidak lain adalah Henry yang sebelum ini pernah dilapor membuat persembahan dengan Super Junior & Super Junior M. – Soompi


Gambar: Penggambaran Filem Manisnya Cinta Di Konya & Capadoccia, Turki

Nampak cubaan kami menggabungkan nama filem dan tajuk artikel kali ini? Okay hambar. Filem Manisnya Cinta Di Capadoccia baru sahaja habis penggambaran di bumi Turki yang menjelajah Konya & Capadoccia.

Jika sebelum ini ada kongsikan beberapa keping gambar yang di’bekalkan pihak produksi menerusi laman rasmi Facebook filem ini, kali ini teraju utamanya kongsikan koleksi gambar mereka di Turki.

Nur Fazura menerusi akaun Instagram beliau berkongsikan saat saat manis beliau ketika berada di lokasi penggambaran filem ini yang di’arahkan oleh Bernard Chauly & skripnya dikarang oleh Rafidah Abdullah.

Manisnya Cinta Di Capadoccia menampilkan Nur Fazura, Shaheizy Sam, Lisa Surihani, Faisal Hussein dan Josiah Hogan sebagai teraju utama untuk jalan cerita filem ini selain barisan pelakon yang lain.


Ogy Ahmad Daud Tarik Diri Dari Restoran & Nafi Disingkir Rakan Kongsi

Awal tahun ini, Ogy Ahmad Daud ada memberikan kenyataan yang beliau nekad untuk meninggalkan dunia hiburan untuk memberi fokus terhadap restoran Ogy D’Greenwood yang di’buka sejak November tahun lalu.

Restoran yang di’buka bersama rakan kongsi bertempat di Gombak, Selangor itu bagaimanapun di’khabarkan telah di’tutup & terdapat masalah dalaman sehingga satu peringkat Ogy sendiri di’singkirkan.

Bercakap kepada Kosmo! hari ini, Ogy Ahmad Daud mengakui yang beliau sudah tidak menguruskan restoran itu selepas meletak jawatan pada bulan April lalu & restoran itu masih beroperasi seperti biasa.

“Saya tidak bergaduh atau wujud sebarang konflik (dengan rakan kongsi). Selepas meletakkan jawatan, saya tidak mahu mengungkit sebarang cerita yang tidak baik atau menyalahkan sesiapa, itu bukan sesuatu yang bijak”

“Restoran itu masih beroperasi, masih ada orang yang perlu cari rezeki. Bagi saya, sudah tidak ada rezeki di sana, saya terima dan terus berusaha”

Menganggap rezeki buat beliau bukan bersama dengan restoran tersebut, Ogy Ahmad Daud tetap berharap akan dapat membuka restoran sendiri suatu hari nanti & meminta peminat doakan yang terbaik.


Raja Azmi Disamun Dua Lelaki

Laporan Kosmo! hari ini menyebut yang penerbit filem terkenal, Raja Azmi Raja Sulaiman telah disamun oleh dua orang lelaki berhampiran Hotel Istana di Jalan Nagasari, Kuala Lumpur baru baru ini.

Raja Azmi yang ketika itu baru sahaja selesai menghadiri sebuah majlis perkahwinan di hotel berkenaan berjalan seorang diri ke keretanya yang terletak di luar bangunan hotel sekitar 12.30 tengah malam.

“Pada jarak 20 meter dari kereta tiba-tiba muncul sebuah motosikal yang dinaiki dua lelaki menghampiri saya”

“Salah seorang suspek kemudian menolak saya menyebabkan saya jatuh ke dinding di kaki lima hotel dengan beg tangan di bahu kiri manakala tangan kanan memegang telefon pintar Samsung Galaxy II”

Laporan tersebut tidak mendedahkan jumlah kerugian yang di’alami Raja Azmi dan penerbit filem itu berusaha menarik perhatian orang ramai ketika salah seorang peragut ingin menarik beg tangan beliau.


Gambar: Ilham Lisa Surihani Untuk Koleksi Lebaran Jovian Mandagie

Tahun 2013 ini menyaksikan Jovian Mandagie pereka fesyen terkemuka Malaysia mengorak langkah besar dengan pelancaran Jovian Flagship Store buat julung kali di tanah air.

Butik yang dinamakan sebagai J STORE berkonsepkan Luxury of Jovian Mandagie masih mengekalkan keselesaan sama seperti yang sebelumnya, couture Jovian Mandagie. J STORE menyediakan koleksi sedia untuk dipakai dengan harga yang mampu milik.

Bagi pencinta rekaan pakaian Jovian, boleh mendapatkan rekaan pakaian yang terbaru di J STORE. Yang terbaru, Jovianista boleh mendapatkan koleksi baju lelaki, J Hommie juga di J STORE.

Sehubungan dengan pelancaran J STORE, Jovian turut memperkenalkan koleksi terbaru yang kolaborasi beliau bersama pelakon jelita Lisa Surihani sempena lebaran, LISA SURIHANI for JOVIAN — mempamerkan 20 rekaan yang diilhamkan Jovian bersama Lisa.

LISA SURIHANI for JOVIAN mempamerkan hasil rekaan baju kurung moden, baju kurung kedah dan jubah moden yang berinspirasikan daripada karektor Lisa Surihani. Koleksi lebaran kali ini semestinya tidak sama dengan koleksi rekaan tahun-tahun sudah.

Pemilihan Lisa Surihani dalam kolaborasi bersama Jovian nyata memeranjatkan Lisa yang mengaku sendiri dirinya bukanlah seorang fashionista. Jelasnya lagi, dia sangat bertuah kerana mendapat tunjuk ajar dari Jovian. Dari tidak tahu apa-apa mengenai dunia rekaan fesyen, kini dia tahu serba sedikit.

Tambah Lisa lagi, dia sangat gembira kerana suaminya sendiri, Yusry yang sememangnya penggemar Armani, kini sudah beralih kepada rekaan Jovian Mandagie.

Jelas Lisa, pertama kali singgah ke butik Jovian, Lisa memborong 15 pasang baju sekaligus. Lisa nyata sangat selesa dengan rekaan Jovian dan merasakan dirinya sangat bertuah kerana dipilih oleh Jovian dalam ramai-ramai artis lain untuk bekerjasama.

Jelas Jovian, personaliti dan peribadi Lisa yang sangat bersih menarik minatnya memilih Lisa. Namun tidak mustahil dimasa akan dating Jovian akan memilih personaliti lain untuk kolaborasi rekaannya.

Sementara itu, pemberian nama bagi 20 rekaan dinamakan sendiri oleh Lisa mengikut citarasanya. Jelas Lisa, setiap nama yang diberi mempunyai sentimen tersendiri. Rekaan tersebut kesemuanya dinamakan besempena dengan orang sekeliling yang rapat dengan Lisa termasuk dari nama nenek, ibu sehinggalah kepada rakan baiknya.

Bermain dengan warna-warna lembut dan warna nuansa menggambarkan sifat Lisa Surihani yang agresif dan berdikari. Malah corak-corak klasik pastinya memberi nafas baru kepada pakaian.

LISA SURIHANI for JOVIAN menggunakan material high quality poly blend, crepe, satin chiffon dan fancy fabric. Perincian terbaru yang digunakan termasuklah bunga applique velvet, manakala sulaman halus bermotifkan flora masih lagi mengekalkan trademark Jovian Ready To Wear.


Fakta Hiburan Yang Perlu Anda Tahu Sebelum Masuk Pejabat Hari Ini (N.347)

VIDEO HARI INI: Lama juga kami tidak paparkan video bertemakan People Are Awesome dan ini dia Tim Knoll menunjukkan bakat gila beliau dalam aksi lasak berbasikal. Jangan tiru kalau tidak mahu patah kaki.

Jika sebelah lelaki di’khabarkan berparti sakan dengan perempuan lain, Kristen Stewart pula di’lihat sudah keluar dari tempoh ‘berkabung’ selepas putus cinta dengan Robert Pattinson. – US Weekly

Vokal kumpulan Maroon 5 & juga juri program The Voice, Adam Levine kini di’khabarkan sedang mula berpacaran dengan seorang model berusia 21 tahun Nina Adgal — cepat sungguh temui pengganti. – People

Bakal melangsungkan perkahwinan pada Ahad ini, ramai tidak menyangka yang Izzue Islam sudah bercinta selama lima tahun dengan Awin Nurin yang juga merupakan pengurusnya. – Beautiful Nara

Agensi yang mewakili IU bercadang mengambil tindakan undang undang terhadap mereka yang mula menyebarkan gossip tentang perkahwinan penyanyi itu dengan ahli Super Junior, Eunhyuk. – Soompi

Seorang lagi jejaka hangat rebutan ramai Hollywood, Leonardo DiCaprio juga di’khabarkan kini sedang hangat bercinta dengan seorang model jenama Victoria’s Secret, Toni Garrn. – Just Jared


Penerbit Popular Nasihat Afiq Muiz Untuk Sujud Di Kaki Ibu

Selepas sidang media yang melibatkan ramai sanak saudara lain Afiq Muiz, kami sendiri tidak pasti apa perkembangan kemelut beliau & ibunya tetapi yang pasti ianya belum dapat di’selesaikan dengan baik.

BACA: Afiq Muiz Sedia Mohon Maaf Jika Ibu Tarik Balik Kenyataan

Terbaru dari pihak ketiga, penerbit Station Global Datin Zaiton Mohd Jiwa menasihatkan Afiq Muiz yang merupakan artis residennya untuk memohon maaf dan sujud di kaki ibunya dengan penuh ikhlas.

“Walau seburuk atau sejahat mana mak, dia tetap mak Afiq. Sebagai anak, Afiq harus mohon maaf dan sujud di kakinya. Afiq perlu lakukan itu dengan ikhlas bukan sekadar untuk menunjuk nunjuk”

“Sebagai seorang ibu, Kak Ton sedih melihat perkara ini berlaku pada Afiq dengan mak dia kerana seorang anak perlu doa restu ibu untuk berjaya”

“Kak Ton kata pada dia, walau apa sekali perangai mak terhadap kita, sebagai anak kita perlu mengalah & mohon maaf kerana syurga di bawah telapak kaki ibu,” tambah beliau kepada Utusan Malaysia.

Datin Zaiton juga berkata yang beliau mengambil Afiq Muiz sebagai artis residen pertama kerana melihat potensi anak muda itu dalam dunia lakonan & mempunyai pakej yang baik untuk berjaya di masa hadapan.


Gambar: Elyana Dan Suami Ke Mekah Kerjakan Umrah

Lama juga kita tidak dengar kisah terbaru Elyana yang pernah popular suatu ketika dahulu sebagai bintang remaja. Kini nampak bahagia dengan perkahwinan beliau bersama Khairul Anuar Hussin pada tahun 2010.

Walaupun namanya sedikit tenggelam tetapi masih ramai peminat yang mahu mengambil peduli akan perkembangan selebriti ini. Terbaru, Elyana bersama suami telah ke kota suci Mekah untuk kerjakan umrah.

Pada 10 Mei 2013 yang lepas, mereka telah berangkat ke Mekah di bawah agensi pelancongan Ibtisam Travel & Tours dan berada di sana selama 12 hari sehingga 22 Mei baru baru ini.

Pasangan ini ke kota Mekah bukan sahaja untuk mengerjakan umrah tetapi juga di’khabarkan menjalani penggambaran untuk program Romantika yang pastinya akan bersiaran di kaca televisyen tidak lama lagi.


Bertudung Untuk Lakonan, Siti Saleha Harap Peminat Tidak Keliru

Setiap kali selebriti tempatan tampil dengan imej baru bertudung penuh, pasti ianya akan mendapat reaksi positif dari ramai peminat dan selalunya mesti menjadi tajuk berita di akhbar.

Berniat untuk menjadi inspirasi kepada remaja wanita Malaysia, Siti Saleha tampil bertudung sebagai tanggungjawab sebagai pelakon dan juga duta dalam Serlahkan Keyakinanmu Bersama Kotex Member Ku Hawa.

Bercakap kepada Malaysian Digest semalam, Siti Saleha berharap peminat tidak pula keliru dengan imej bertudung beliau ini kerana ia hanya penuhi tuntutan kerja dan tidak semestinya akan bertudung selalu.

“Imej ni sebagai memenuhi tanggungjawab saya sebagai duta. Tapi tak semestinya saya perlu pakai tudung selalu. Dalam kontrak pun tidak tertulis begitu. Saya harap peminat dan orang ramai tak anggap apa-apa kalau dalam drama Member-Ku Hawa saya bertudung tapi di luar tidak”

“Malah baru-baru ini saya ada mengkuti promosi dan ketika itu saya tidak bertudung, tetapi peminat okay dengan penampilan saya. Sebagai duta, target saya adalah menjadi inspirasi kepada para remaja wanita”

Dalam musim terbaru, Member Ku Hawa mengekalkan lakonan Nad Zainal sebagi Kay, sementara Siti Saleha membawakan watak Nur Hawa. Drama 10 episod ini bakal bersiaraan bermula 5 Jun ini, pada jam 10.00 malam di Astro Ria (saluran 104).


Bintang Bola Sepak Malaysia, Akmal Rizal Bergelar Pelakon

Kekecohan di Stadium Darul Makmur, Kuantan Pahang malam tadi menarik perhatian kami yang bukan kaki bola ini tetapi berita terbaru tentang bekas penyerang sensasi Malaysia ini tidak kurang menarik.

Laporan mStar Online hari ini menyebut bekas penyerang pasukan bola sepak kebangsaan, Akmal Rizal Ahmad Rakhli telah menerima tawaran untuk bergelar pelakon di bawah syarikat produksi Zeel Productions.

“Saya ditawarkan oleh pihak Zeel Production untuk melakonkan watak sebagai tenaga pengajar bola sepak. Susah juga nak berlakon, lebih lebih lagi ketika diminta membuat mimik muka”

“Tetapi ia membuatkan hati saya terbuka untuk serius di bidang ini & sedia bergelar pelakon sekiranya ditawarkan berlakon pada masa akan datang nanti,” jelas beliau yang belum bersedia untuk berlakon speenuh masa.

Akmal Rizal menambah walaupun penggambaran untuk bahagian beliau hanya mengambil dua hari namun ia cukup bermakna untuk pengalaman sebagai pelakon yang berbeza dari kerjaya di padang bola.


Fakta Hiburan Yang Perlu Anda Tahu Sebelum Masuk Pejabat Hari Ini (N.346)

VIDEO HARI INI: Mad Men dan Daft Punk dalam satu video, kenapa tidak?

Kelly Clarkson baru sahaja melancarkan video muzik terbaru beliau untuk single People Like Us yang di’arahkan Chris Marrs Piliero. – Just Jared

Pakaian pengantin yang di’pakai oleh lagenda filem Elizabeth Taylor untuk perkahwinan pertama beliau pada 1950 akan di’lelong dengan anggaran nilai awal US$75,300 di New York. – Reuters

Album terbaru Daft Punk, Random Access Memories telah berjaya pecah rekod sebagai album paling banyak di’dengar oleh pengguna di Spotify pada minggu pertama di’lancarkan. – Huffington Post

Gossip terbaru menyebut yang Robert Pattinson telah menghabiskan satu malam dengan minum sehingga mabuk & menggoda seorang gadis seksi di bar menunjukkan beliau sudah lupakan Kristen Stewart. – The Stir

Semua ahli kumpulan f(x) nyata terkejut dengan pendedahan Krystal yang mengatakan beliau ingin bersara awal dari dunia hiburan kerana tidak ingin peminat melihat dirinya dalam keadaan tua & berkedut. – allkpop


Yasmin Kongsi Berita Sudah Hamil Di Instagram, Minta Doa Yang Terbaik

Tahniah diucapkan kepada pengacara dan pelakon serba boleh, Yasmin Hani dan juga suami, Shaarin diatas berita kehamilan yang dikongsi di laman Instagramnya siang tadi.

Menurutnya lagi, kandungan kini sudah pun berusia 16 minggu dan memohon agar peminatnya mendoakan kesihatan kandungan dan kesihatan diri mereka berdua.


Nelydia Senrose Kongsi Foto Seksi Di Facebook, Undang Kritikan Peminat

Baru sejam dimuat naik gambar seksi Nelydia Senrose di sebuah pulau, kritikan dan tohmahan yang mengeji tindakan beraninya berkaitan gambar tersebut membuatkan laman facebook Nelydia bertambah panas hari ini.

Komen yang diterima dari peminat Nelydia yang rata-ratanya beragama Islam dan ada juga datangnya dari kampung yang sama, Bachok Kelantan menulis mereka malu melihat gambar tersebut.

Antara komen negatif yang diterimanya lagi ialah mereka meminta Nelydia jangan lagi memuat naik gambar seksi sebegini kerana hanya mengundang kritikan negatif yang boleh menjejaskan nama baiknya sebagai artis baru.

Tidak pasti pulau mana, tapi memang kelibat Nelydia bersama rakan-rakan bercuti bersama sambil menghayati keindahan alam yang kalau tengok gambar tempat tu memang superb!

Delete or no delete? heh.


Eira Syazira Temani Ibu Di Saat Terakhir Pemergian

Semalam kita di’kejutkan berita pemergian ibu kepada aktress Eira Syazira yang menghembuskan nafas terakhir Hospital Putrajaya pada 7.20 pagi akibat kanser payudara tahap 4 yang di’alaminya.

Bercakap kepada portal hiburan Murai, Eira Syazira sedih dan juga sayu mengenangkan ibunya yang telah pergi buat selamanya tetapi bersyukur kerana berada di’samping ibunya di saat saat akhir pemergian.

“Sudah tentu pemergiannya merupakan satu kehilangan yang sangat besar buat saya tetapi saya relakannya pergi daripada melihat dia menderita lagi selama ini”

“Malah, saya bersyukur kerana dapat bersama dan temaninya dia sejak semalam sehinggalah dia menghebuskan nafas yang terakhir. Saya juga sempat bercakap dengannya, tetapi dia hanya bertindak balas dengan mengalirkan air mata sahaja,” cerita Eira Syazira.

Eira Syazira juga berkata yang beliau gembira dapat menunaikan hajat ibunya untuk melihat anaknya bersama Azad Jasmin, Amarra Sofea sebelum meninggal dunia. Al-fatihah buat ibu Eira Syazira.


Rita Rudaini Perkenal Datuk S Sebagai Rakan Baik

Sebelum ini ada juga gossip nakal mengatakan aktress Rita Rudaini sudah bertemu dengan pengganti Aidil Zafuan walaupun kes rumahtangga mereka di mahkamah masih belum menemui jalan penyelesaian.

Lelaki bergelar Datuk S itu di’khabarkan menaja modal untuk Rita Rudaini menjalankan perniagaan produk kecantikan yang dikeluarkannya sendiri iaitu RS Collagen — dek kerana huruf S dalam nama produk ini.

“Saya telah memulakan perniagaan produk kecantikan dan penjagaan kulit dengan menggunakan nama RS Collagen dan menjalankan kerjasama dengan rakan baik saya iaitu Saleha”

“Apabila menjalankan perkongsian untuk mengeluarkan & menjual produk ini kami menggunakan nama RS Collagen yang merupakan gabungan nama kami iaitu Rita dan Saleha”

“Sebenarnya dakwaan itu memang tidak benar kerana ‘Datuk S’ yang dimaksudkan ialah rakan baik saya sendiri yang turut menemani saya pada majlis ini,” jelas Rita Rudaini lagi.

Rita Rudaini juga berkata yang beliau yakin gossip tidak berasas ini timbul kerana status perkahwinan beliau ketika ini & malas untuk mengambil kisah kerana lebih pentingkan perniagaan dan kerjaya ketika ini.


Isu Khalwat: Shahz Jaszle Buka Mulut, Dakwa Kena Perangkap

Semenjak umum mengetahui yang Shahz Jaszle adalah pelakon popular yang di’tangkap khalwat baru baru ini, pelakon ini mengambil pendekatan untuk berdiam diri dari memberikan kenyataan kepada media.

Bercakap kepada mStar Online hari ini, Shahz Jaszle tidak mahu mengulas panjang sebenarnya tentang isu tangkapan khalwat beliau kerana ianya sudah pun menjadi kes mahkamah.

“Cuma apa yang ingin dikatakan, saya diperangkap oleh seseorang yang tidak bertanggungjawab. Saya yakin, saya tidak bersalah terhadap kejadian itu. Kita lihat sahaja kes mahkamah pada November depan nanti”

Pelakon berusia 25 tahun ini mendakwa ketika pihak Jabatan Agama Islam Selangor (Jais) membuat serbuan beliau bukan berdua tetapi ada lima orang lain dalam rumah berkenaan.

Menurut Shahz Jaszle lagi, beliau terus mengumpulkan ahli keluarganya dan juga tunang, Redwani Puteri untuk menceritakan perkara sebenar dan berkata seluruh keluarga juga setuju ianya satu perangkap.

“Alhamdulillah, saya bersyukur sangat kerana memiliki keluarga yang sentiasa menyokong dan mendengar sesuatu perkara sebelum bertindak atau membuat keputusan,” tambahnya lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.345)

VIDEO HARI INI: Bukan selalu kami hidangkan kisah berkaitan permainan video tetapi yang ini terlalu awesome untuk di’simpan. Ini dia trailer 30 saat untuk Need for Speed Rivals yang bakal muncul di Xbox One & PS 4.

Mahkamah Syariah tidak membenarkan permohonan Jimmy Shanley bagi dapatkan notis tunjuk sebab terhadap Nursuhaila berhubung keingkaran bekas isterinya itu terhadap perintah mahkamah. – mStar Online

Filem terbaru Fast & Furious 6 yang membuka tayangan di pawagam seluruh dunia minggu lalu di’jangka akan mengutip US$120 juta sepanjang tayangan hujung minggu lalu, satu rekod baru. – EW

Bintang siri TV popular Breaking Bad, Aaron Paul kini sudah bergelar suami selepas di’laporkan mengahwini Lauren Parsekian pada Ahad lalu di California selepas setahun bertunang – US Magazine

Walaupun tahun 2012 sudah hampir enam bulan berlalu, ini dia senarai 17 orang selebriti popular Hollywood yang menjadi kebencian ramai menurut satu kajian rambang sepanjang tahun lepas. – The Wire

Khabar angin mula bertiup kencang mengatakan penyanyi Korea, IU bakal melangsungkan perkahwingan dengan ahli Super Junior Eunhyuk pada Oktober nanti, yang terus disangkal kedua dua pihak. – Soompi


Hampir Bertumbuk: Syamsul Yusof, Ammar Alfian Kini Telah Berdamai

Seperti adegan drama minggu ini pula kami baca tulisan wartawan sensasi Berita Harian, Zubir Mohd Yunus tentang pertemuan antara dua pelakon yang terlibat dengan sengketa kerana seorang wanita.

Pada 18 Mei 2013 yang lalu, Ammar Alfian & Syamsul Yusof telah bersetuju untuk bersemuka sekitar 2.30 pagi di sebuah restoran di Publika untuk menyelesaikan masalah yang melanda mereka berdua.

Menurut laporan, berlaku provokasi antara mereka berdua selain bertikam lidah tentang isu Ammar Alfian mendakwa yang bekas kekasihnya Puteri Sarah Liyana menjalin hubungan cinta dengan Syamsul Yusof.

“Keadaan semakin tidka terkawal apabila Ammar dilihat tidak mampu mengawal sikap baran apabila Syamsul tidak mahu mengaku dia & Sarah adalah pasangan kekasih,” tulis Zubir semalam.

Ammar Alfian juga di’khabarka hampir hampir melepaskan satu tumbukan ke muka Syamsul Yusof di’saat keadaan tegang itu sebelum di’leraikan oleh sepupu Syamsul Yusof & Zubir sendiri.

“Tidak lama kemudian, Syamsul menghulurkan tangannya terlebih dulu untuk berjabat dengan Ammar, sekali gus mengakui dia & Sarah memang berkawan. Sebaik mendengar pengakuan itu, Ammar turut mengakui kesilapannya menyerang pengarah popular itu menerusi Twitter”

Zubir dalam tulisan beliau semalam turut menyebut yang Puteri Sarah Liyana ada bercerita kepada rakan rakanya yang beliau & Syamsul Yusof bakal berkahwin pada hujung tahun ini sempena ulangtahun kelahirannya.


Fouziah Gous Bakal Bertunang Sabtu Ini & Kahwin Sekitar September

Sebulan yang lalu, Fouziah Gous ada tampil membuat pengakuan terbuka kepada peminat yang hatinya kini sudah di’miliki dan berkata mereka bakal melangsungkan perkahwinan tahun ini.

Bercakap kepada Berita Harian hari ini, Fouziah Gous berkata beliau tidak suka membuang masa kerana kekasihnya, Md Zhafran Md Yusof mempunyai pakej lengkap lelaki idaman beliau selama ini.

Oleh itu, pasangan ini akan bertunang pada Sabtu ini dan mereka berdua telah pun memilih September depan untuk langsungkan perkahwinan.

“Saya lebih percaya kepada percintaan selepas berkahwin, disebabkan itu, dia melamar walaupun baru beberapa bulan kami bercinta”

“Sekurang-kurangnya ikatan ini dapat mengelak kami difitnah. Kami membuat keputusan tidak mahu mengikat tali pertunangan terlalu lama kerana kami rakan kongsi perniagaan”

“Apabila adanya ikatan yang sah, lebih mudah untuk kami menguruskan perniagaan bersama-sama. Jadi tidaklah menjadi buah mulut orang jika sering dilihat bersama,” tambah beliau yang telah melupakan gossip lampau yang sering melanda dirinya.


Berkenalan Menerusi Twitter, Zahid Bakal Nikah 7 Jun ini

Penyampai radio Era, Zahid atau nama sebenar Zahid Baharuddin, 32, bakal menamatkan zaman bujang bersama gadis pilihan yang dikenalinya menerusi laman Twitter sejak setahun lalu.

“Majlis pernikahan akan diadakan di rumah sebelah perempuan di Teluk Intan, Perak dan resepsi akan berlangsung pada 8 Jun di rumah pengantin perempuan.

“Kemudian, majlis resepsi di sebelah pengantin lelaki akan berlangsung pada 15 Jun juga di Teluk Intan, Perak,” ujarnya yang ditemui ketika sidang akhbar pengumuman Akademi Fantasia 2013 di The Venue, Pavilion, Kuala Lumpur baru-baru ini.

Menurut Zahid lagi, dia tidak menyangka Sarah Julifa, 25, yang dikenalinya itu juga bekerja di bawah satu bumbung iaitu di Astro.

Antara kriteria yang berjawa menawan hati Zahid adalah dia merupakan seorang yang sangat memahami kerjanya dan mampu berdikari.

Tambahnya lagi, Sarah lepas syarat yang ditetapkan oleh Zahid di dalam mencari calon yang sesuai iaitu pandai memasak lauk kegemarannya, Gulai Lemak Ayam.


Sangkal Dakwaan Kini Putus — Shahz Jaszle Kongsikan Video Terbaru Bersama Tunang

Percaya atau tidak, ramai sebenarnya yang tidak berpuas hati apabila pasangan Shahz Jaszle dan Redzwani Puteri menjalani hubungan mereka seperti biasa seperti tiada apa yang berlaku sejak minggu lalu.

Peminat dunia hiburan yang memantau aktiviti mereka di laman sosial pelik dengan sikap di’tunjukkan Redzwani Puteri yang masih mampu tenang walaupun tunangnya kini berhadapan dengan tuduhan berkhalwat.

Selain berbalas kenyataan mengatakan hubungan mereka semakin utuh selepas isu khalwat minggu lalu, Shahz Jaszle hari ini memuat naik sebuah video menunjukkan mereka keluar bersama menghabiskan masa.

Seorang peminat di forum Cari sebelum ini ada menulis mengatakan sumber keluarga terdekat pasangan ini memaklumkan yang Shahz Jaszle dan Redzwani Puteri kini sudah tidak bersama lagi.

Video terbaru dari pasangan ini sekaligus melenyapkan khabar angin yang mengatakan status pertunangan mereka sudah berakhir.


Johan As’ari Akui Hati Sudah Dimiliki Seseorang

Selepas Nabila Huda kini bahagia menjalin hubungan dengan Nas-T, pasti ada yang berifkir nakal tentang status Johan As’ari dan apakah perasaan beliau terhadap hubungan mereka berdua.

Tidak perlu risau kerana Johan As’ari dalam temubual terbaru bersama Harian Metro mengatakan yang hatinya kini telah di’miliki oleh seseorang tetapi enggan mendedahkan siapakah yang bertuah itu.

“Apa yang boleh saya kongsi setakat ini, ada seseorang di hati saya. Dia kakitangan syarikat penyiaran dan kami sudah kenal sejak dua tahun lepas. Selepas pulang dari Makkah, tak sangka saya bertemunya semula dan kami jadi rapat,” kongsi Johan As’ari.

“Antara sebab utama saya sukakan dia kerana dia menjaga solat. Perkara itu penting bagi saya kerana solat tiang agama”

“Apabila seorang isteri itu menjaga solat, maka rumah tangga itu akan bertambah seri kerana doa seorang isteri itu dimakbul Ilahi. Sudah tentu dia akan mendoakan yang baik-baik buat suaminya”

“Selain itu, dia seorang yang mengambil berat dan prihatin. Saya jujur mahu menyuntingnya dan sedang berusaha ke arah itu. Insya-Allah, seandai ada jodoh, adalah berita gembira nanti dan saya akan maklumkan kepada rakan media serta peminat,” tambah teraju utama drama Karlos ini lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.344)

VIDEO HARI INI: Dia hanya peduli tentang susuk tubuhnya, kediamannya, kereta, keluarganya, gerejanya, rakannya, gadisnya & ya, anda boleh lihat sendiri. Ini Don Jon, filem arahan sulung Joseph Gordon-Levitt.

Selepas bergelar ibu pada Februari lalu, Faezah Elai mengambil keputusan untuk memilih watak & menolak sebarang watak jahat atau antagonis untuk menjaga perasaan anaknya. – mStar Online

Apa sudah jadi dengan bintang remaja ini pun tidak kami faham, Amanda Bynes mendakwa pegawai polis yang menahannya atas dakwaan memiliki dadah telah melakukan gangguan seksual terhadapnya. – US Weekly

Semua sudah tahu akan pembedahan yang di’lalui Angelina Jolie namun Brad Pitt juga berusaha keras untuk mengelakkan berita itu di’ketahui ramai lebih awal demi kepentingan teman hidupnya itu. – People

Bintang filem 21 Jump Street, Jonah Hill baru baru ini di’laporkan hangat bercumbu dengan bekas kekasihnya Jordan Klein dan menimbulkan satu persoalan sama ada mereka kini sudah kembali bersama. – ET

Walaupun sudah 15 tahun dalam industri, Shinhwa masih membuktikan mereka masih berbisa selepas merangkul tempat pertama di Show! Music Core di MBC dengan single mereka This Love. – Soompi


Mahu Ditarik Balik Kenyataan Anak Derhaka, Afiq Muiz Sedia Mohon Maaf

Sebagai anak, memohon maaf kepada orang tua apatah lagi seorang ibu adalah jalan terbaik bagi menyelesaikan kemelut masalah keluarga yang berlaku kepada Afiq Muiz dan juga ibunya, Hasliza Mohd.

Itu adalah perkara yang sepatutnya dilakukan sejak awal lagi oleh Afiq namun begitu dia memohon agar kenyataan yang mengatakan dia adalah anak derhaka ditarik balik.

“Selepas keluar cerita saya ini anak derhaka saya sudah merasakan tiada apa yang tinggal kerana banyak stesen TV yang sudah banned saya dan tiada tawaran kerja sehinggakan saya tidak mampu untuk menyara diri dan membayar duit rumah sewa.”

Bercakap dengan salah seorang ahli keluarga Afiq yang juga datuk saudaranya, Jalal Abidin, 64, memberitahu tujuan dia memanggil pihak media adalah untuk menjernihkan keadaan dan cari jalan untuk berdamai.

“Saya mohon demi kebaikan karier seni Afiq dan juga perhubungan di antara keluarga Afiq sendiri agar emak dan juga bapa Afiq supaya berbincang secara baik dan cuba mencari jalan penyelesaian agar perkara ini tidak berlanjutan,” ujarnya yang ditemui di Keramat, siang tadi.

Sebagai orang yang lebih tua dia tidak mahu karier seni Afiq rosak disebabkan cerita buruk yang keluar selepas beberapa kenyataan yang dibuat oleh ibunya baru-baru ini.

“Apa yang dikatakan oleh emak Afiq itu adalah tidak benar dan kami sebagai salah seorang ahli keluarga Afiq memohon agar masing-masing memberi kerjasama dan turunkan ego agar keadaan kembali tenang.”

“Ibu bapa Afiq masih lagi bersama namun sudah tidak tinggal sebumbung dan bapanya juga amat sibuk sehingga tidak dapat hadir ke majlis pada hari ini untuk sama-sama menjawab segala pertanyaan mengenai kedudukan sebenar ibu bapa Afiq.”

Selepas insiden perbalahan dan campur tangan pihak ketiga, Afiq yang turut ditemui siang tadi memberitahu bahawa dia kini sudah tiada apa-apa melainkan duit simpanan yang tinggal untuk meneruskan kehidupan.

Afiq turut menambah bahawa dia sendiri tidak mahu mengeruhkan keadaan namun begitu memohon emaknya agar menarik balik kenyataan mengatakan bahawa dia seorang anak derhaka dan sebagai seorang anak bersedia untuk memohon maaf diatas apa yang telah berlaku.

“Saya mahu emak saya menarik balik kenyataan yang dia buat mengatakan saya anak derhaka dan sebagainya menyebabkan nama saya rosak sehingga dilabel masyarakat barulah saya akan memohon maaf kepadanya.”

Walaubagaimanapun Afiq memberitahu dia ada berusaha untuk menghubungi emaknya selepas kejadian tersebut namun tidak berjawab.

Jika ada yang mengatakan Afiq lupa daratan dan sudah lupakan keluarga selepas menjadi popular Afiq turut sertakan bukti bil yang dibayar untuk keperluan ibu dan adik beradiknya.

“Setiap bulan saya ada bagi emak saya duit dan perabot di rumah kami pun saya yang belikan, jika orang di luar sana nak cakap saya tidak jalankan tanggungjawab sebagai seorang anak adalah tidak benar.”

Hati emak mana yang tidak akan berlembut dengan anaknya jika dia datang secara ikhlas untuk memohon maaf bukan?


Hattan Sahkan Bakal Menikahi Arianie 15 Ramadan Ini

Nampaknya Hattan tidak pernah menjadikan kegagalan rumahtangga sebelum ini untuk bernikah sekali lagi & kali ini Hattan seperti di’khabarkan sebelum ini kembali bersama bekas isteri pertama.

Bercakap kepada Kosmo! hari ini, Hattan mengesahkan yang beliau akan menikahi Arianie Mohd. Abidin pada tanggal 15 Ramadan ini dan memilih tarikh itu kerana ingin menyambut Aidilfitri bersama sama.

“Saya tidak jumpa wanita lain yang boleh dijadikan isteri. Kami juga sudah serasi bersama. Seluruh keluarga saya juga tidak mahu orang lain selain dia (Arianie),” jelas Hattan tentang keputusan beliau.

Hattan dan Arianie pernah berkahwin pada 17 Disember 1996 sebelum bercerai talak satu secara rasmi pada 10 Mac 2005 di Mahkamah Rendah Syariah Petaling Jaya, Selangor.

Tambah Hattan lagi, majlis pernikahan mereka akan berlangsung secara sederhana & tiada sebarang hantaran di’rancang. Tahniah di’dahulukan buat Hattan & Arianie, semoga kekal selamanya kali ini.


Tasha Shilla: Saya Sudah Bersedia Untuk Dirikan Rumah Tangga, Sedang Cari Calon

Pening juga dengar kenyataan dari pemenang Anugerah Artis Baru Popular Berita Harian 2011 (ABPBH), Tasha Shilla yang sehingga kini masih cuba menyembunyikan kisah cintanya dari pengetahuan umum.

Jika benar tiada kekasih, mungkin Tasha Shilla sendiri boleh menjelaskan & jangan cuba memberitahu pihak wartawan sedang mengenali hati budi seseorang sebelum ini yang dikatakan sudah dikenali sejak 6 tahun lalu.

Apabila timbul cerita mengatakan kini Tasha berkawan rapat dengan seorang pemain bola sepak, Mahali Jasuli dia terkejut kerana mendakwa kenyataan yang dikeluarkan sebelum ini tanpa pengetahuan dirinya dan tiada seorang pun yang menghubunginya berikutan isu tersebut.

“Saya tidak tahu macam mana boleh timbul isu itu kerana tidak ada pula orang call bertanyakan perkara tersebut. Tahu-tahu sahaja keluar cerita yang bukan-bukan mengatakan saya sedang bercinta dengan Mahali sedangkan kami ini masih lagi di peringkat mengenali hati budi”

Menurut pelakon yang berusia 26 tahun ini, dia kini sudah bersedia untuk mendirikan rumah tangga namun masih belum bertemu dengan calon yang sesuai.

“Saya sudah bersedia mendirikan rumah tangga dan sehingga kini masih belum bertemu lagi calon yang sesuai, yang ada pun semuanya hanyalah kawan sahaja. Sekarang ini saya mahu fokus dengan kerjaya dan mencari calon suami yang betul-betul boleh membimbing saya.”

Namun begitu, menurut Tasha Shilla lagi tidak dinafikan Mahali mempunyai ciri-ciri lelaki idamannya yang jujur, ikhlas berkawan dan seorang lelaki yang memikirkan masa depan.

Padan sungguhlah Tasha Shilla dan Mahali, masing-masing punyai karier sendiri dan masih solo, apa tunggu lagi kan! Ramai juga selebriti Malaysia ini yang memilih pemain bola sepak sebagai calon suami.


Tuduhan Mengambil Dadah Kanabis — Saiful Apek Diarah Bela Diri

Laporan Kosmo! hari ini menyebut yang mahkamah telah mengetepikan semua perintah yang dibuat oleh majistret sebelum ini kerana terlepas pandang akan kelompangan dalam kes pendakwaan.

Saiful Apek yang sebelum ini dibebaskan daripada tuduhan memasukkan dadah kanabis ke dalam badan bersama tiga pekerjanya pada tahun lalu di’arah untuk kembali membela diri terhadap tuduhan itu.

Hakim Datuk Abdul Alim Abdullah membuat keputusan itu selepas membenarkan rayuan pihak pendakwaan berhubung keputusan Mahkamah Majistret di sini pada 25 Jun 2012.

Abdul Alim dalam penghakimannya berkata, Mahkamah Majistret terkhilaf ketika membuat keputusan terhadap Saiful Apek dan tiga rakannya sebelum ini & mengetepikan semua perintah yang keluar sebelum ini.

Mereka berempat didakwa menggambil dadah kanabis di Pejabat Bahagian Siasatan Jenayah Narkotik, Ibu Pejabat Polis Daerah Subang Jaya, Jalan LP 2A/1, Taman Putra Permai, Seri Kembangan di sini pada pukul 11 malam 12 Jun 2010.

Dakwaan terhadap keempat-empat tertuduh dibuat mengikut Seksyen 15(1)(a) Akta Dadah Berbahaya 1952 dan boleh dihukum mengikut Seksyen 15(1) akta sama yang membawa hukuman penjara maksimum dua tahun atau denda RM5,000 jika sabit kesalahan.


Isu Khalwat: Miera Liyana Kasihan Dengan Shah Jaszle

Berikutan dari isu ditangkap khalwat, bekas kekasihnya yang juga pelakon, Miera Liyana turut bersimpati dan terkejut setelah mendapat tahu berita Shah Jaszle ditangkap bersama seorang wanita di Apartment Sri Subang minggu lalu.

Tidak menyangka berita yang disampaikan oleh salah seorang wartawan yang cuba menghubunginya untuk mendapatkan komen Miera Liyana memberitahu it adalah satu pengajaran untuk Shah Jaszle.

“Saya kesian dengan dia as a friend dan juga tunangnya yang terpaksa berhadapan dengan situasi sebegini, its a learning process for him lah.”

“Saya tak nak komen lebih sebab saya dan dia hubungan kami sudah lama putus dan kini saya bersimpati dengan dia sebagai seorang kawan, tidak lebih dari itu.”

Ujar Miera Liyana, apa yang dilakukan Shah Jaszle adalah perkara yang mengejutkan dan tidak menyangka akan terjadi kepadanya.

Menurut Miera lagi dia dan Shah tidak lagi berhubung selepas hubungan percintaan mereka putus di tengah jalan dan kini lebih komited di dalam mengukugkan karier seninya.

Tatkala ditanya tentang kekasih hati, Miera yang tampak lebih matang memberitahu buat masa ini dia mahu fokus dengan karier lakonan dan tahun ini sahaja banyak filem yang mengandingkan dirinya akan ditayangkan.

Tidak mahu perkara lama berulang kembali, Miera mahukan seorang lelaki yang lebih matang dan tahu apa yang diinginkan sebagai teman hidup dan kacak adalah satu bonus.


Fakta Hiburan Yang Perlu Anda Tahu Sebelum Masuk Pejabat Hari Ini (N.343)

VIDEO HARI INI: Baru sahaja bercakap tentang trailer pertama filem ini semalam, trailer kedua Man Of Steel kini muncul di internet & nampak lebih fokus kepada aksi dan kandungan filem ini.

Penerbit Eminem mengemukakan saman terhadap laman sosial Facebook kerana menggunakan lagu penyanyi tersebut Under The Influence dalam salah satu iklan mereka tanpa sebarang kebenaran. – MTV

Para peminat sitkom ini memang mengharapkan yang barisan pelakon’nya akna kembali ke kaca televisyen namun ini reunion sitkom Friends paling hampir dengan impian anda semua, dalam Ellen. – US Magazine

Nampaknya hubungan pasangan ini semakin serius selepas Mila Kunis di’lihat telah bertemu dengan ibu bapa Ashton Kutcher di London selain menghabiskan hari Ahad bersama mereka. Aww. – People

Selepas sah berpisah dengan Robert Pattinson, Kristen Stewart di’lihat telah keluar dari rumah mereka bersama dan menuju ke kediaman Taylor Swift di Beverly Hills. Cipta lagu baru bersama ‘kah? – NY Daily

Satu kajiam rambang oleh sebuah laman web pelancongan mendapati pengacara popular, Yoo Jae Suk telah di’angkat sebagai selebriti Korea Selatan paling mesra peminat dengan 23.5% undi. – Soompi


Zizan Razak Terus Tutup Mulut Tentang Wanita Misteri

Kenyataan Zizan Razak sebelum ini yang mengatakan hatinya sudah di’curi oleh seorang wanita misteri telah menukar dunia hiburan menjadi lapangan mencari siapakah wanita misteri tersebut.

Tidak cukup sebelum ini di’kaitkan dengan aktress Juliana Evans, ekoran kenyataan tersebut Zizan Razak terus di’kaitkan dengan beberapa nama seperti Kaka, Elfira Loy & paling kuat Emma Ma’embong.

“Saya tidak mahu cakap tentang wanita misteri itu sebab saya pun tidak mengenalinya dan hanya memandang daripada jauh sahaja”

“Bila saya beritahu lebih nanti orang cakap saya perbodohkan wartawan pula, lebih baik diam dan bila sampai jodoh, saya akan beritahu”

Dalam kenyataan yang sama kepada mStar Online, Zizan Razak turut menyatakan yang beliau tertarik kepada hati yang ikhlas & hubungan beliau dengan Emma Ma’embong hanya kawan biasa.


Fakta Hiburan Yang Perlu Anda Tahu Sebelum Masuk Pejabat Hari Ini (N.342)

VIDEO HARI INI: Dengan kehadiran filem terbaru Superman, Man Of Steel di pawagam tidak lama lagi elok kita tengok apa kata Conan O’Brien tentang satu perkara dalam trailer filem tersebut.

Pelakon popular Asia kelahiran China, Li Bingbing telah di’sahkan menjadi salah seorang pelakon dalam filem Transformers 4 arahan Michael Bay yang akan datang. Kami pernah jumpa dia, saja beritahu. – Yahoo!

Hos yang kontroversi tetapi berjaya catat rating tinggi, Seth MacFarlane berkata beliau tidak akan menjadi hos untuk Academy Awards 2014 & mencadangkan Joaquin Phoenix sebagai ganti. – EW

Tiz Zaqyah berkata baru baru ini jika peminat tidak dapat menerima kisah kehidupan sosial beliau, maka mereka bukan peminat yang sebenarnya selain berkata dirinya tidak sesuai dijadikan idola. – KOSMO!

Peminat kumpulan muzik pop Korea MBLAQ akan dapat menyaksikan kembalinya idola mereka ini ke pentas pada Jun ini dengan single terbaru berjudul Smoky Girl yang menjanjikan tarian seksi. – Soompi

Pernah membawa watak yang sama tetapi versi muda, Jennifer Lawrence kembali ke set filem X-Men: Days of Future Past sebagai Mystique dan ini merupakan gambar pertama beliau dalam kostum. – US Weekly


Afiq Muiz: Saya Rela Mati Dari Hidup Disumpah Ibu Kandung

Tidak nampak sebenarnya sebarang jalan penyelesaian kalau pasangan ini terus mengeluarkan kenyataan tanpa berfikir, yeah tanpa berfikir kami kira. Ini kenyataan terbaru dari Afiq Muiz kita.

Melalui Twitter beliau petang ini, Afiq Muiz seakan mengiyakan dakwaan yang beliau membuang ibu kandung sendiri selepas menulis yang beliau lebih rela mati dari hidup sebegini.

“Saya rela mati dari hidup disumpah ibu kandung sendiri. Terima kasih kerana menjatuhkan anak kandung sendiri dan menfitnah dan menghina hamba Allah,” tulis Afiq Muiz sekitar 3.11 petang tadi.

Sahabat wanitanya, Eina Azman juga hari ini mengeluarkan kenyataan pedas mengatakan yang ibu Afiq Muiz mungkin kurang siuman selain mahu meneruskan niat untuk menyaman wanita itu di mahkamah.

“Eina tak tahu nak cakap. Kalau Eina cakap, nanti orang kata Eina kurang ajar pula. tapi Eina rasa, mak Afiq kurang siuman kot. Orang dah bagi notis tujuh hari pun, dia masih tidak takut sedangkan dia tak ada bukti. Dia masih nak lawan,” ujar Eina Azman.


Altimet Bengang Pengurusan Bocorkan Lagu Baru Ke Radio

Bukan selalu kami tulis tentang hasil kerja artis tempatan dan kami sedar itu, lebih lebih lagi jika ianya melibatkan lagu. Tetapi, isu berkaitan lagu baru dari Altimet ini tidak boleh di’lepaskan.

Hari ini melalui akaun Twitter, Altimet menulis beliau hairan bagaimana lagu terbaru beliau boleh ke udara di radio sedang perancangan asal adalah melancarkan lagu tersebut selepas Aidilfitri.

“Woi, siapa bocorkan single aku kat radio? Lepas raya lah konyol,” tulis Altimet sebelum meluahkan rasa tidak puas hati terhadap pengurusan yang di’anggap sebagai tidak professional.

“You bunch of incompetent troglodytes. I’m done with this bs. I’m stopping everything and all work. Shut it down”

“Sorry guys. No more songs, no more albums, no more guest verses till my labels learn how to act right,” tambah Altimet lagi yang sebelum ini popular dengan lagu lagu seperti Kotarayaku, Syukur & Bangkit.

Kami belum berpeluang untuk mendengar lagu terbaru Altimet yang di’khabarkan telah bersiaran di radio tetapi pastinya ada sebab Altimet mahu pendengar menikmati lagu baru beliau ini selepas sambutan Aidilfitri.


Izara Aishah: Ibu Kini Merajuk Kerana Saya Terlalu Kuat Bekerja

Kami sebenarnya tertarik dengan satu tulisan Izara Aishah melalui Twitter beliau semalam yang menyertakan keratan akhbar laporan mengatakan dirinya kini sudah sombong & jual mahal dengan media.

Dalam laporan media tersebut, Izara Aishah kini dikatakan telah pandai menolak permintaan sesi fotografi lebih lebih lagi jika ia hanya di’adakan di dalam studio & juga menetapkan jenama solekan.

Bercakap kepada Malaysian Digest baru baru ini, Izara Aishah berkata beliau terlalu sibuk dengan jadual penggambaran dan kerja sehingga tiada masa untuk menghadiri majlis hiburan apatah lagi fotografi.

“Ramai yang cakap saya sekarang dah sombong. Saya juga akui, banyak sesi fotografi saya tolak. Saya minta maaf. Memang tak ada masa. Masa saya hanya di lokasi. Balik dah lewat malam”

“Luang masa dengan keluarga pun saya tak sempat. Saya tak sombong tapi sibuk. Saya sedih dan frust bila orang cakap saya sombong”

Dalam laporan sama, nampaknya bukan sekadar media & peminat terasa hati dengan kesibukan Izara Aishah tetapi ibunya sendiri turut merasakan yang anak gadisnya itu terlalu kuat bekerja.

“Sekarang ni, sebenarnya saya tengah tak bercakap dengan mama. Mama merajuk dengan saya. Dia kecil hati sebab saya asyik kerja, kerja. Sampaikan saya balik rumah, memang tak berjumpa dengan mama dan adik saya. Iyalah, bila saya balik mereka dah tidur. Bila saya nak keluar ke lokasi, mereka tiada di rumah”

“Sekarang ni saya tengah cari masa sesuai untuk bercuti sekejap dan luangkan masa dengan famili, mungkin nak bawa mereka pergi bercuti nanti,” jelas Izara Aishah lagi.


Fizo Omar Putus Cinta, Sempat Berkasih Selama Dua Bulan

Awal Februari lalu, para peminat pelakon ini di’kejutkan dengan berita yang mengatakan Fizo Omar sudah bertemu kekasih baru & hadir bersama buat pertama kali di resepsi perkahwinan Liyana Jasmay.

Namun perkhabaran terbaru seperti kurang enak untuk kita baca, GUA melaporkan yang Fizo Omar kini sudah putus cinta selepas hanya sempat berkasih selama dua bulan dengan gadis bernama Haas.

“Ya, benar saya sudah putus cinta. Kami sudah putus sejak dua bulan lepas & hanya sempat bercinta selama dua bulan sahaja,” jelas Fizo Omar yang dilaporkan keberatan untuk mengulas perkara ini.

Fizo Omar juga enggan kongsi secara terperinci tentang punca perpisahan beliau dengan gadis tersebut kerana tidak mahu menyakitkan dan memalukan sesiapa dengan memanjangkan cerita.

“Apa yang boleh saya katakan, mungkin tidak ada keserasian antara kami atau mungkin masing masing susah untuk memberikan komitmen dengan perhubungan ini. Pendek cerita, memang tak ada jodoh antara kami”


Eina Azman Teruskan Saman Terhadap Ibu Afiq Muiz

Tegar juga hati pelakon remaja bernama Eina Azman ini apabila beliau ingin meneruskan niatnya untuk menyaman Hasliza Mohamad ibu kepada ‘kekasih’ beliau, Afiq Muiz. Lapor Berita Harian.

BACA: Eina Azman Beri Tujuh Hari Untuk Ibu Afiq Muiz Minta Maaf

“Saya serahkan kes saman ini kepada keluarga. Mereka akan uruskan dan tunggu saja apa yang akan berlaku seterusnya”

“Sampai sekarang, ibu Afiq masih tidak meminta maaf. Malah, keluarga ibunya juga ‘menyerang’ saya di Twitter. Saya tidak akan meminta maaf & tiada sebab untuk saya meminta maaf”

“Ibu Afiq yang memburukkan dan mengaibkan saya, bukannya saya. Saya berani bercakap begini sebab saya ada bukti di atas segala percakapan saya,” jelas Eina Azman baru baru ini.

Afiq Muiz dalam laporan yang sama mengakui tidak menyesal mengadakan sidang media yang penuh kontroversi tempoh hari & mengulangi kenyataan yang beliau dan Eina Azman hanya kawan baik bukan kekasih.


Fakta Hiburan Yang Perlu Anda Tahu Sebelum Masuk Pejabat Hari Ini (N.341)

VIDEO HARI INI: Ini mungkin video terpanjang pernah kami paparkan di sini tetapi jika anda ada banyak masa untuk di’luangkan, koleksi blooper siri televisyen The Office ini mampu mengimbau memori. Heh.

Anda tahu anda cukup popular apabila saintis menamakan fosil dengan nama anda dan itulah yang terjadi kepada Johnny Depp apabila namanya di’gunakan pada fosil berusia 505 juta tahun. – E!

Adibah Noor mengakui yang tawaran berlakon yang di’terimanya memang terhad tetapi tidak bermakna beliau menerima apa sahaja watak yang di’tawarkan & menolak watak stereotaip. – mStar Online

Nampaknya peminat sudah mula bosan, selepas mereka dilihat bercium di belakang pentas Billboard Music Award pasangan Selena Gomez & Justin Bieber di’minta untuk hentikan drama antara mereka. – MTV

Gossip sebelum ini bertebaran mengatakan yang Beyoncé mengandung & membatalkan konsert beliau tetapi suami, Jay-Z telah tampil memberikan kenyataan menafikan perkara itu hari ini. – US Magazine

Lee Seung Gi dalam satu sidang media menggambarkan alam perkahwinan beliau dengan berharap akan mengahwini seseorang yang sedikit lebih tua darinya & tidak kisah untuk mengahwini selebriti. – Soompi


Guna Trak Promosi Suria FM, Cara Baru Dekati Pendengar

Idea yang bernas bagi rangkaian promosi Suria FM apabila pihak mereka memperkenalkan trak Suria FM bermula 10 Mei hingga 9 Jun 2013 untuk memberikan pendedahan maksima kepada pendengar yang sentiasa memberikan sokongan padu kepada stesen radio kegemaran warga kota.

Siapa yang tidak suka mendengar celoteh DJ kesayangan seperti DJ Linda Onn, DJ Lin dan juga siaran paginya bersama Adibah Noor dan juga Halim Othman.

Apa yang lebih menyeronokkan lagi adalah jika anda terlihat trak ini di waktu malam pasti teruja kerana keseluruhan badan trak ini akan bercahaya ditambah lagi mereka turut memasang Suria FM sepanjang perjalanan untuk menarik perhatian pemandu-pemandu di jalan raya khususnya.

Cara promosi ini merupakan yang pertama dilakukan oleh stesen radio, tahniah kepada team Suria FM yang memang tidak pernah putus-putus memberikan idea yang kreatif untuk lebih dikenali ramai.

Menurut Pengurus program Suria FM, Adiwati Zainuddin, “Trak Suria FM ini adalah satu usaha yang berterusan untuk Suria FM terus dikenali. Ia memberikan pendedahan tentang Suria FM dan penyampai-penyampai Suria FM kepada masyarakat. Jadi, ia akan memperkukuhkan Suria FM dalam ingatan pendengar”.

Bagi anda yang bertuah terjumpa trak ini dimana-mana amat dialukan sokongan anda dengan memuat naik gambar anda bersama trak Suria FM ini di laman facebook dan juga Twitter Suria FM.

Bersesuaian dengan tema, “Menceriakan Duniamu” pasti anda tidak mahu melepaskan peluang melihat trak ini dengan lebih dekat, mana tahu dapat hadiah misterikan? heh.


Isu Video: Sharifah Sakinah Hampir Hampir Tinggal Kerjaya Dunia Seni

Kalau anda tegar mengikuti perkembangan isu dunia hiburan beberapa minggu kebelakangan ini, pasti isu video panas Sharifah Sakinah berjaya menangkap perhatian anda.

Pada hemat kami, tidaklah sepanas mana video yang di’kongsikan oleh Sharifah Sakinah melalui laman video sosial, Keek tersebut — ianya lebih kepada tidak manis dalam budaya Timur kita. Eh.

Dalam kenyataan terbaru kepada Berita Harian semalam, Sharifah Sakinah berkata pernah terdetik dalam hati beliau untuk meninggalkan terus dunia seni kerana kontroversi yang melanda.

Bukan kerana malu atau tertekan dengan pelbagai kritikan yang di’terima, niat Sharifah Sakinah itu di’dorong oleh rasa rimas dengan situasi di’mana dirinya sentiasa di’pandang negatif oleh semua.

Tetapi selepas memikirkannya lebih mendalam dan juga mendapat nasihat daripada ahli keluarga yang lain, Sharifah Sakinah berkata tinggalkan dunia seni bukan penyelesaian dan tidak mendatangkan untung.

“Sekarang emosi saya baik saja, tidak terganggu lagi selepas saya buat permohonan maaf secara terbuka,” ujar Sharifah Sakinah.


Tutup Akaun Twitter Dan Alyah Nafi Akan Berkahwin

Walaupun beberapa kali Alyah memberikan kenyataan ‘terlepas cakap’ kepada media tentang hubungan beliau dengan pengarah muzik terkenal, Datuk Ramli MS status sebenar masih kabur hingga kini.

Ini mengundang para peminat untuk membuat kesimpulan dan spekulasi sendiri setiap kali kisah mereka berdua timbul di media. Terbaru, peminat membawa spekulasi mereka di akaun Instagram Alyah.

Alyah memuatnaik sekeping gambar dirinya berada di hadapan rumah dan para peminat mula meninggalkan komen mengatakan yang Alyah bakal berpindah ke rumah Ramli MS selepas berkahwin tidak lama lagi.

“Saya sedar timbul spekulasi berdasarkan komen yang diberi berhubung gambar itu. Lokasi dalam gambar itu bukan rumah Ramli”

“Ia tidak ada kena mengena dengan isu saya berpindah rumah kerana mahu mendirikan rumah tangga,” ujar Alyah kepada Berita Harian.

Dalam laporan yang sama, Alyah berkata yang beliau menutup akaun Twitter dan kini fokus kepada Instagram & Facebook kerana menganggap memiliki Twitter sangat mengganggu dirinya.


Farawahida Masih Cari Tarikh Yang Sesuai, Bakal Kahwin Tahun Ini

Nampaknya Farawahida lebih senang berkongsi bersama peminat percintaannya bersama seorang jejaka yang ingin dikenali sebagai A yang dikenali sejak 10 tahun lalu di laman Facebook.

Menurutnya yang ditemubual wartawan Berita Harian, dia bakal mendirikan rumah tangga pada penghujung tahun ini namun masih belum dapat tempat yang sesuai kerana memerlukan masa enam bulan lebih awal untuk membuat tempahan di dewan Taiping.

“Hasrat Fara memang nak berkahwin hujung tahun ini sama ada Oktober, November mahupun Disember. Jadi selepas dapat dewan barulah dapat dedahkan tarikh kahwin sekaligus memulakan proses edar kad kahwin.”

Mula berkenalan dengan jejaka yang kini bertugas di sebuah pusat kesihatan di Kuala Lumpur merupakan kenalan sekolahnya yang telah dikenali selama 10 tahun namun sejak lima ke enam tahun ini hubungan mereka lebih rapat dan masing-masing sedang berusaha keras untuk diijabkabulkan.

Ujar wanita yang kini berusia 28 tahun, dia mungkin tidak akan melakukan majlis di Kuala Lumpur memandangkan keluarganya ramai di Taiping termasuk keluarga bakal suaminya yang majoritinya berada di Taiping walaupun dia berasal dari Pulau Pinang.

“Almaklumlah kampung Fara di situ, bila fikir balik lebih sesuai buat di sana kerana senang untuk sanak sudara datang, kalau nak fikir buat di Kuala Lumpur pun kena tengok jadual kami berdua dan jika mengizinkan kami akan buat satu majlis sahaja dan tiada majlis bertandang,” ujar Farawahida.

Tidak mahu pening memikirkan soal tema perkahwinan, Fara memberitahu buat masa ini perkara utama yang menjadi kegelisahannya adalah mencari dewan yang sesuai.


Fakta Hiburan Yang Perlu Anda Tahu Sebelum Masuk Pejabat Hari Ini (N.340)

VIDEO HARI INI: Kalau anda kenal semua mereka yang ada dalam video ini, anda memang kaki Youtube. Ini para bintang Youtube antarabangsa meraikan status mereka sebagai bintang Youtube. Hmm.

Ini merupakan trailer penuh pertama untuk filem sekuel Anchorman 2 yang akan ke pawagam pada Disember ini & Will Ferrell mahu anda semua untuk stay classy, walau apa pun maksudnya. – Youtube

Pelakon Que Haidar menjelaskan soal wang tidak pernah menjadi faktor kepada keputusannya untuk kembali aktif dalam dunia lakonan sebaliknya kerana suka akan skrip & jalan cerita. – mStar Online

Berita baik untuk semua peminat siri televisyen popular UK, Doctor Who apabila BBC mengumumkan yang ianya akan kembali untuk musim kelapan & kerja kerja awal sudah di’mulakan. – Just Jared

Peminat Twilight harus tabahkan hati, khabar terbaru mengatakan yang Robert Pattinson dan Kristen Stewart kini berpisah buat sementara waktu selepas pelbagai masalah sejak kebelakangan ini. – US Weekly

Walaupun mengutip lebih sedikit berbanding pembukaan filem terdahulu, Star Trek: Into Darkness berjaya mencapai status filem terlaris sepanjang hujung minggu lalu di Amerika Syarikat. – EW


Tunang Shah Jaszle Tunggu Penjelasan Berkaitan Isu Ditangkap Khalwat

Tunang kepada Shahz Jaszle yang ditangkap khalwat Khamis lalu, Redzwani Puteri mengesahkan bahawa penahanan tunangnya tiada kena mengena dengan dirinya dan kini menanti penjelasan dari Shah Jaszle berkaitan isu panas ini.

Masih lagi terkejut, Wani yang ditemubual wartawan Murai memberitahu tidak sangka akan menerima berita ini kerana pada siang Rabu sebelum kejadian bapa Shah Jaszle ada menelefon dirinya dan ketika itu dia berkata Shah ada di rumah.

Menurut Wani lagi, selepas kejadian dia ada menelefon Shah namun begitu Shah memberitahu perkara tersebut adalah tidak benar sedangkan sudah ada bukti yang menunjukkan Shah Jaszle memang ditahan khalwat di Apartment Taman Sri Subang pada jam 3.30 pagi.

Membuat langkah yang bijak setanding dengan statusnya yang bergelar seorang doktor di Hospital Tengku Ampuan Rahimah,Klang bermula Oktober lalu Wani ternyata masih sabar dan tidak percaya dengan apa yang diperkatakan pihak media dan laman sosial yang kini menghentam perbuatan Shah Jaszle.

“Terus-terang saya katakan bahawa buat masa ini saya masih lagi bersabar dan menanti dengan penuh tenang penjelasan dari dia. Saya berikan peluang kepadanya untuk memberikan penjelasan dan selepas itu barulah saya fikir apa yang harus saya lakukan dengan pertunangan ini,” ujar Wani.

Buat masa sekarang Wani terpaksa bersabar kerana Shah Jaszle harus menjalani penggambaran dan selepas itu barulah perkara ini dapat dibincangkan.

Alahai Shah, lepas Maria Farida, Miera Liyana, takkan kali ini pun masih buat hal lagi? Kalau iya pun mahu menidakkan perkara tersebut, macamlah Tunang kamu itu bukan orang berpelajaran..


Luna Maya Masih Berhubung Dengan Ariel Dan Buat Bisnes Kasut Bersama

Pastinya ramai yang teruja apabila pertama kali aktres Indonesia yang cukup popular di sana, Luna Maya datang ke Malaysia semalam untuk mempromosikan filem terbaru arahannya bersama 2 lagi pengarah wanita “Pintu Harmonika” yang akan ditayangkan secara eksklusif serentak dengan pawagam di Indonesia pada 23 Mei ini.

Kesempatan yang diterima membolehkan pihak media di Malaysia bertanyakan soalan yang sedia maklum ramai peminat di Malaysia tertunggu-tunggu.

Masih berhubung dengan Ariel, Luna Maya akui kerap bertemu dengannya jika ada kesempatan dan kini mereka berdua mempunyai perniagaan kasut bersama.

Kalau dah buat bisnes kasut bersama, dan dulu pun memang bercinta takkan lah tetiba putus dan melakukan bisnes sekali kan?

Mungkin takut dengan kontroversi kerana sedia maklum media di Indonesia bukanlah seperti di Malaysia yang masih mengekalkan etika kerjanya membuatkan Luna tidak petah berbicara tentang kisah peribadinya dan lebih senang bercerita mengenai produk yang bakal dikeluarkan kelak.

“Saya dan Ariel masih lagi berjumpa dan berbincang mengenai perniagaan kami, untuk berbincang ke arah perkahwinan saya masih belum bersedia.”

Dalam pada masa yang sama Luna turut memberitahu bahawa dia dan Ariel kini sibuk dengan karier masing-masing.

Walaubagaimanapun, Luna Maya terima seadanya dan tiada paksaan untuk mendirikan rumah tangga pada waktu terdekat.

“Kalau ikutkan saya ini tiada masa untuk rehat, kalau ada pun saya cuma dapat luangkan masa pergi menonton filem dan jika ada cuti hari minggu lama sikit saya akan balik ke Bali untuk berjumpa dengan keluarga saya yang menetap di sana.”

Kami di Malaysia doakan kesuksesan anda dan moga-moga sampai jugalah berita pernikahan anda dengan Ariel kalau dijodohkan nanti ya..


JAIS Kini Sahkan Shahz Jaszle Ditahan Khalwat

Dalam satu kenyataan yang di’keluarkan kepada media, Jabatan Agama Islam Selangor (JAIS) mengesahkan identiti pelakon terkenal yang di’tangkap khalwat awal pagi Khamis sebagai Shahz Jaszle.

Shahz Jaszle bertunang dengan Redzwani Puteri pada Disember 2012 yang lalu dalam satu majlis tertutup. Shahz Jaszle sebelum ini juga pernah di’kaitkan bercinta dengan Maria Farida & Miera Liyana.

Pelakon lelaki ini juga pernah popular dengan beberapa buah drama hits seperti Asmara dan Cinta Qaseh di TV3 selain merupakan tunjang kepada filem remake Azura 2012 arahan Aziz M. Osman.

SHAH ALAM, 16 Mei 2013 – Jabatan Agama Islam Selangor (JAIS) mengesahkan bahawa Mohd Shahrizal Jaszle Bin Jasmi atau lebih dikenali sebagai Shah Kaszle telah ditahan oleh Bahagian Penguatkuaasaan JAIS pada 3.30 pagi bertempat di Apartment Taman Sri Subang.

Penahanan Mphd Shahrizal Jaszle berdasarkan kepada Seksyen 29 (1) A & B, Enakmen Jenayah Syariah Negeri Selangor 1995. Pengangkapan dibuat berdasarkan aduan awam ke Bahagian Penguatkuasaan semalam. Bersama sama ini dilampirkan Seksyen 29 (1) A & B, Enakmen Jenayah Syariah Negeri Selangor 1995 untuk tindakan dan makluman.


Pelakon Lelaki Terkenal Kena Tangkap Khalwat

SHAH ALAM – Seorang pelakon lelaki terkenal tempatan ditangkap khalwat oleh sepasukan pegawai Bahagian Penguatkuasa Jabatan Agama Islam Selangor (Jais) di sebuah unit Apartment Taman Sri Subang di sini, Khamis.

Pelakon berusia 25 tahun itu, yang pernah bertunang pada Disember tahun lepas, ditahan pada 3.30 pagi selepas pasukan penguatkuasa mendapat maklumat daripada orang awam.

Pengarah Jais Datuk Marzuki Hussin, dalam satu kenyataan pada Khamis, mengesahkan bahawa pelakon itu, yang sudah bertunang Disember lepas, ditahan Bahagian Penguatkuasaan Jais berdasarkan maklumat awam.

“Dia ditahan mengikut Seksyen 29(1) A dan B, Enakmen Jenayah Syariah Selangor 1995,” katanya.

Pelakon berkenaan sebelum ini pernah dikaitkan mempunyai hubungan cinta dengan wanita yang lebih berusia serta seorang lagi pelakon wanita, namun hubungannya dengan mereka berakhir begitu sahaja.

UPDATE-1: Laporan Harian Metro hari ini menyebut yang pelakon lelaki terkenal ini di’tangkap khalwat bukan bersama tunang’nya.


Reviu: The Great Gatsby

The Great Gatsby oleh F. Scott Fitzgerald tidak di’nafikan memang salah satu hasil kerja terbaik dalam sejarah penulisan di Amerika Syarikat. Novel ini telah di’ajar di peringkat sekolah lagi supaya pelajar boleh merasai hasil penulisan agung Fitzgerald. Karya epik ‘kan?

Baz Luhrmann dengan kepakaran yang dimiliki berjaya terjemahkan karya ini ke layar perak. Di’bintangi oleh Leonardo DiCaprio sebagai Gatsby dan menggunakan ayat & dialog yang di’petik bulat bulat dari novelnya.

Karya Baz Luhrmann kali ini berjaya menjadi jambatan mudah untuk para golongan muda menhayati dunia Gatsby ciptaan Fitzgerald.

Berlatarbelakang tahun 1920’an, filem ini mengikuti Nick Carraway (Tobey Maquire) yang menceritakan pengalamam musim panas beliau yang tidak mampu di’lupakan ketika berada di New York.

Ketika berada di sana, Carraway berjumpa dengan si misteri Jay Gatsby dalam masa yang sama hubungan sepupunya, Daisy (Carey Mulligan) dan suaminya Tom Buchanan (Joel Edgerton) agak tegang.

Dengan bantuan Carraway & juga seorang rakan Daisy, Jordan Baker (Elizabeth Debicki) — Daisy kembali bersama Jay Gatsby yang sebenarnya pernah saling berjumpa lima tahun sebelum itu. Dan, bermulalah drama yang menjadi elemen penting dalam filem ini.

Drama dalam The Great Gatsby ini memang cemerlang di’bawah teraju Leornado DiCaprio, yang kami rasa layak untuk memenangi anugerah melalui watak beliau selain Casey Mulligan & Elizabeth Debicki yang cukup sempurna untuk watak masing masing.

Gaya pengarahan Baz Luhrmann memang jelas kelihatan di’sepanjang filem. Sebagai peminat Moulin Rouge arahan beliau pada 2001, kami sebenarnya teruja ketika menantikan filem ini siap. Heh.

Rekabentuk set penggambaran yang tampak mewah & penuh warna warni menjadikan setiap babak dalam The Great Gatsby sebagai satu hasil seni.

Satu lagu trademark Baz Luhrmann dalam filem beliau adalah muzik iringan yang kontemporari — yang pernah mencetuskan beberapa isu di kalangan peminat filem.

Kali ini, Baz Luhrmaan bekerjasama dengan Jay-Z untuk menghasilkan muzik untuk filem ini. Hasilnya, runut bunyi The Great Gatsby di’penuhi dengan bintang ternama seperti Beyoncé, Lana Del Ray & Will.i.am.

Walaupun muzik yang di’hasilkan oleh kolaborasi ini tidak pernah kami jangkakan sesuai dengan latar 1920’an, ianya memang kena dengan filem ini lebih dari apa yang kami sangka.

The Great Gatsby memang kami anggap sebagai satu hasil kerja seni yang wajib anda semua tonton. Banyak versi sebelum ini di’hasilkan tetapi sentuhan Baz Luhrmann juga yang mengena.

Filem The Great Gatsby memulakan tayangan di pawagam seluruh Malaysia pada 16 Mei 2013.